**ОТ ТРИДЕСЕТ И ПЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 21 юни 2018 година, начало 09:00 часа**

 От общо 51 общински съветници присъстваха 47, отсъстваха: Мирослав Славчев, Веселин Велчев, Нина Крушева и Иван Станев. Заседанието бе открито и ръководено от чл.-кор. проф. Христо Белоев.

 **Чл.-кор. проф. Хр. Белоев:** Откривам сесията на общинския съвет. Обсъждане на дневния ред, по така постъпилите точки оттеглям точка 27-ма за Общо събрание на акционерите на Университетска многопрофилна болница за активно лечение „Канев“. Не е постъпило писмо от Министерството на здравеопазването за промени в устава и няма какво да вземем като лечение тук, оттегля се точката, то така беше и казано по комисиите 27-ма, контролен лист 858. Предлагаме 3 извънредни точки, електронните пощи бяха разпратени. Първата извънредна точка е за Приемане на проверения и заверен консолидиран финансов отчет и годишния консолидиран доклад за дейността за 2017 г. на „Общински транспорт Русе“ ЕАД, ще докладва г-жа Шилкова. Следваща допълнителна, извънредна точка е за изменени и допълнение на Решение №644 от 19.09.2017 г., във връзка с процедура по подписване на Договор за финансиране на проект "Инвестиране в пътната безопасност и подобряване свързаността на Община Русе и Окръг Гюргево с транспортна мрежа TEN по Програма "INTERREG Румъния-България". Необходимо е в спешен порядък да вземем съответните решения, за да може по проекта да не се стопират дейностите. И още една извънредна точка по същият въпрос за Изменение и допълнение на Решение 643 от 19.09.2017 г. във връзка с процедура по подписване на договор за финансиране на проект "Добре развита транспортна система в Еврорегион Русе-Гюргево за по-добра свързаност с TEN-T мрежата" по Програма "INTERREG“. По двете точки, свързани с проектите ще докладва заместник-кмета Карапчански. По извънредните точки, имате ли някакви предложения или възражения? Не виждам. Друго по дневния ред? Предлагам да ги включим след 26-та точка трите извънредни, преди питанията на общински съветници и да гласуваме тяхното включване. Първо за извънредната точка за Приемане на проверения и заверен консолидиран финансов отчет и годишния консолидиран доклад за дейността на „Общински транспорт Русе“ гласуваме включване в дневния ред.

**КВОРУМ – 44. С 44 гласа „за”, 0 „против” и 0 „въздържали се” се прие предложението.**

 **Чл.-кор. проф. Хр. Белоев:** Следваща точка извънредна Изменение и допълнение на Решение №644 гласуваме за включване в дневния ред.

**КВОРУМ – 47. С 47 гласа „за”, 0 „против” и 0 „въздържали се” се прие предложението.**

 **Чл.-кор. проф. Хр. Белоев:** И третата извънредна точка Изменение и допълнение на Решение №643 гласуваме за включване в дневния ред.

**КВОРУМ – 47. С 47 гласа „за”, 0 „против” и 0 „въздържали се” се прие предложението.**

 **Чл.-кор. проф. Хр. Белоев:** Като цяло гласуваме дневния ред с трите извънредни точки.

**КВОРУМ – 44. С 44 гласа „за”, 0 „против” и 0 „въздържали се” се прие следния**

**ДНЕВЕН РЕД:**

1. **К.Л. 848** Одобряване решение на кмета на Община Русе за откриване на процедура за определяне на концесионер за строителство на обекти от спортен комплекс „Дунав“ и имоти за развитие на спорта – публична и частна общинска собственост на Община Русе
2. **К.Л. 850** Допълване на Годишния план за работа по приватизацията за 2018 г. и откриване на процедура за приватизация на поземлен имот с идентификатор 63427.178.80 и построената в него сграда с идентификатор 63427.178.80.12, с адрес гр. Русе, Източна промишлена зона, предмет на АОС №8204/27.06.2017 г.
3. **К.Л. 851** Решение за приватизация чрез търг на самостоятелен обект в сграда с идентификатор 63427.1.148.19.73 по кадастралната карта и кадастралните регистри на град Русе, представляващ магазин със застроена площ от 138,42 кв.м., заедно с 2,639% идеални части от общите части на сградата, в ж.б. „Първа пролет“, ул. „Плиска“№5, гр. Русе, предмет на АОС №6889/21.02.2013 г.
4. **К.Л. 852** Откриване на процедура за провеждане на публичен търг с явно наддаване за продажба на общински поземлени имоти, находящ се в с. Басарбово, Община Русе
5. **К.Л. 853** Откриване на процедура за продажба на недвижим имот общинска собственост, намиращ се в с. Семерджиево, Община Русе, представляващ УПИ II в квартал 1 с площ 1 644 кв.м. по реда на чл. 35, ал. 3 от Закона за общинската собственост
6. **К.Л. 854** Откриване на процедура за провеждане на публичен търг с явно наддаване за продажба на недвижим имот – частна общинска собственост, представляващ УПИ Х-1043 в кв. 46 по регулационния план на село Басарбово, Община Русе
7. **К.Л. 855** Откриване на процедура за провеждане на публичен търг с явно наддаване за учредяване право на строеж за изграждане на гараж върху имот – частна общинска собственост, намиращ се в град Русе, ул. „Юндола“
8. **К.Л. 856** Съгласие за сключване на предварителен договор по реда на чл. 15, ал. 3 и 5 от ЗУТ за продажба на част от общински недвижим имот, представляващ придаваем терен от 23 кв.м., приобщен към УПИ III – 105 в кв. 675 по регулационния план на гр. Русе
9. **К.Л. 859** Провеждане на публичен търг с явно наддаване за отдаване под наем на части от терени – публична общинска собственост за разполагане на преместваеми обекти по чл. 56 от ЗУТ
10. **К.Л. 860** Отдаване под наем на обособени части от имоти – публична общинска собственост, предоставени за управление на учебни заведения на територията на Община Русе
11. Вх.№ 473/13.06.2018 г. Отдаване под наем на обособена част от сграда - публична общинска собственост, предоставена за управление на Спортно училище „Майор Атанас Узунов“ – гр. Русе, ул. „Професор Димитър Баларев“ №1
12. **К.Л. 861** Отдаване под наем на сгради – частна общинска собственост за клубове на Сдружение „Съюз на пенсионерите – 2004“
13. Вх. №468/08.06.2018 г.Отдаване под наем на горски територии, собственост на Община Русе, като специализирана фуражна база за изхранване на дивеча в полза на ТП „Държавно горско стопанство – Сеслав“ – гр. Кубрат
14. **К.Л. 862** Корекция на Бюджета на Община Русе за 2018 година
15. **К.Л. 840** Приемане на Наредба за изменение и допълнение на Наредба №16 на Общински съвет – Русе и администрирането на местните такси, цени на услуги и права на територията на Община Русе
16. **К.Л. 841** Приемане на Наредба за изменение и допълнение на Наредба №16 на Общински съвет – Русе и администрирането на местните такси, цени на услуги и права на територията на Община Русе
17. **К.Л. 843** Стартиране на процедура по чл. 36в, ал. 1, т. 1 от Правилника за прилагане на Закона за социално подпомагане за разкриване на Център за социална рехабилитация и интеграция за деца, като делегирана държавна дейност
18. **К.Л. 844** Промяна вида на социалните услуги Център за настаняване от семеен тип за деца и/или младежи с увреждания – „Надежда“ и Център за настаняване от семеен тип за деца и/или младежи с увреждания – „Любов“ в Център за настаняване от семеен тип за младежи с увреждания – „Надежда“ и Център за настаняване от семеен тип за младежи с увреждания – „Любов“, считано от 01.01.2019 г.
19. **К.Л. 845** Изпълнение на проект ROBG 290 „Писмените съкровища на долен Дунав“ от програмата за трансгранично сътрудничество Румъния – България
20. **К.Л. 863** Участие на Община Русе в Учредителен комитет за учредяване на Организация за управление на Дунавски туристически район по Закона за туризма
21. **К.Л. 839** Даване на разрешение за изработване на проект за Подробен устройствен план – План за застрояване за поземлен имот с идентификатор 63427.186.12 по КККР на гр. Русе, находящ се в м. „Гъстите круши“
22. **К.Л. 846** Даване на разрешение за изработване на проект за Подробен устройствен план – План за застрояване за поземлен имот с идентификатор 63427.154.26 по КККР на гр. Русе, находящ се в м. „Хайдук дере“
23. **К.Л. 847** Даване на разрешение за изработване на проект за Подробен устройствен план – План за застрояване за поземлени имоти с идентификатор 63427.150.490, 150.519, 150.520, 150.521, 150.522 и 150.523 по КККР на гр. Русе, находящ се в м. „Караманлийка“
24. **К.Л. 849** Одобряване на подробен устройствен план /ПУП/ - план за улична регулация /ПУР/, изменение на план за улична регулация /ИПУР/, план за регулация /ПР/ и изменение на план за регулация /ИПР/ на селищно образувание „ДЗС“, Община Русе
25. **К.Л. 842** Определяне на срок за втора сесия за подаване на документи от кандидатите по Програма „Асистирана репродукция“ на Община Русе за 2018 година
26. **К.Л. 857** Общо събрание на акционерите на „Обединена Българска Банка“ АД
27. Приемане на проверения и заверен консолидиран финансов отчет и годишния консолидиран доклад за дейността за 2017 г. на „Общински транспорт Русе 1“ЕАД
28. Изменение и допълнение на Решение №644, прието с Протокол №25/19.09.2017 г. на Общински съвет – Русе, във връзка с процедура по подписване на Договор за финансиране на проект "Инвестиране в пътната безопасност и подобряване свързаността на Община Русе и Окръг Гюргево с транспортна мрежа TEN-T" по Програма "INTERREG V-A Румъния-България 2014-2020 г."
29. Изменение и допълнение на Решение №643, прието с Протокол №25/19.09.2017 г. на Общински съвет – Русе, във връзка с процедура по подписване на Договор за финансиране на проект "Добре развита транспортна система в Еврорегион Русе-Гюргево за по-добра свързаност с TEN-T мрежата" по Програма "INTERREG V-A Румъния-България 2014-2020 г."
30. Питания на общински съветници
31. Изказване на Мариян Димитров – вх.№ 382/10.05.2018 г.
32. Изказване на Мариян Димитров – вх.№ 383/10.05.2018 г.
33. Изказване на Мариян Димитров – вх.№ 481/15.06.2018 г.

**1 Точка**

**Одобряване решение на кмета на Община Русе за откриване на процедура за определяне на концесионер за строителство на обекти от спортен комплекс „Дунав“ и имоти за развитие на спорта – публична и частна общинска собственост на Община Русе**

 **Чл.-кор. проф. Хр. Белоев:** Госпожа Шилкова, заповядайте.

 **Г-жа Д. Шилкова:** Уважаеми общински съветници, подготвителните действия за предоставяне на концесия на обекти от спортен комплекс „Дунав“ стартира с ваше решение януари месец 2017 г. Екипът за подготвителни действия прие всички документи необходими за провеждане на процедурата по определяне на концесионер, концесионните анализи, обосновка на концесията, обявление за откриване на процедурата и документация за участие в процедурата. Съгласно новият закон за концесиите откриването на процедура за определянето на концесионер става с решение на кмета, след санкция на общинския съвет. Към това предложение, което беше разгледано на всички комисии е внесено писмено изменение, така че поддържам предложението с писменото изменение към него.

 **Чл.-кор. проф. Хр. Белоев:** Благодаря. По точката изказвания, въпроси? Михайлов.

 **Проф. Н. Михайлов**: Уважаеми господин Кмете, уважаеми господин Председателю на общинския съвет, уважаеми колеги общински съветници, уважаеми представители на администрация, дами и господа, аз не вярвам да има човек в тая зала, който да не е за осигуряване на нормални условия за развитие на спорта в нашия град. Освен това много ясно искам да подчертая още в началото, че с огромно уважение се отнасям към колегите общински съветници, които са участвали в изработването на тези документи, това е сложна работа, както и към представителите на администрация, които са добри професионалисти. Нямам представа за фирмата, която е изготвила анализа, нямам причини да се съмнявам в нейната компетентност, но в хода на комисиите, на разговорите, дискусиите, в които участвах у мене възникнаха няколко въпроса, не останах удовлетворен от отговора, затова искам да ги поставя отново. В медиите, в пресата се появи, се появяват периодично съобщения за това как върви ремонта на този комплекс, за „Дунав“ говоря и от изявлението на председателя на управителния съвет става ясно, че се извършват ремонтни дейности и в крайна сметка ние ще разполагаме с едно топ съоръжение, както той твърди, ако правилно са го предали колегите от медиите. От другата страна всеки път като се връщам от лозето хвърлям по едно око през оградата на стадиона и там виждам, че се работи. Едното игрище е разорано, тоест оставам с усещането, че там вече е извършена някаква дейност. В същият момент в концесионния договор изрично е записано, че ще бъдат извършени подобни дейности, замяна на тревата и други, да не ги изброявам. И аз не мога да разбера всъщност как е възможно, грешка ли има в договора да е записана дейност, която вече е извършена, това е моят първи въпрос. Вторият ми въпрос и също, ако мога да разбера коя е тая фирма, която плаща, не става дума за конкретния изпълнител, кой дава тези пари, защото все пак е странно да даваш пари за дейност, която да е планирана да бъде в договора и не е ясно кой ще спечели тоя договор в крайна сметка. Вторият ми въпрос е свързан с това, че при анализа е посочено, цитирам по памет, да не го търся сега тука, че разходите, прогнозните разходи за година са около 499 000 лева, тоест около половин милион, а приходите, пак повтарям прогнозни приходи годишни, средногодишни около милион и шест хиляди. В същият момент условията, при които ние отдаваме, едни от условията, говоря за концесионно възнаграждение, там се казва, че първите 3 години ние няма да получим нищо, първите 3 години, а след това ще получаваме едно възнаграждение, казва се най-малко 3 000 лева ... Сега, колкото и кандидати да се явят за участие в тази концесия едва ли ще предложат нещо повече от 3 000, 5, 10, 15, 20, 30 хиляди лева ... Те ще предложат нещо около тая сума. Хайде да удобство да вземем, че дадат 3 600 лв. като го разделим на 12 месеца се очертава, че месечно ще получим около 300 лева, това е цената на един наем на една гарсониера. Затова аз бих искал да ви помоля да дадете кратко разяснение на този въпрос, работено ли е за подобряване на финансовите условия, които ние получаваме от концесията? Благодаря.

 **Чл.-кор. проф. Хр. Белоев:** Благодаря. Господин Богданов.

 **Г-н В. Богданов:** Уважаеми общински съветници, към момента стадион „Дунав“ на база споразумение със „Спортни имоти“ е ползвател на съоръжението, фактически футболен клуб „Дунав“. ФК „Дунав“ тренират на това съоръжение още от началото на започване във „В“ - група, „Б“ – група, след това преминаването им в „А“ – група. Съоръжението не е в добро състояние и поради тая причина с техните възможности и средства решиха да бъде подменена тревната настилка и да бъдат направени козметични ремонти на съоръжението, за да може то да бъде ползвано като такова за следващия футболен сезон. Фактически в момента ремонтите, които се извършват не са основни, прави се затревяване на терена, частични ремонти по трибуните, които ..., без които няма да може да се провеждат нормален тренировъчен процес от ФК „Дунав“ на това съоръжение. Средствата, които клуба заделя за това са лични техни и ние нямаме участие в тоя ремонт при подобряване на условията на съоръжението Спортен комплекс „Дунав“.

 **Чл.-кор. проф. Хр. Белоев:** Уважаеми господин Председател, уважаеми господин Кмете, уважаеми колеги общински съветници, аз лично не виждам никаква причина за притеснение, относно предложения проект за решение, бил съм част от работната група, която подготвяше този материал. По отношение на това, че някой прави някакви ремонти в момента, ами няма нищо по-хубаво от това, че общината е намерила начин някой да спонсорира и да подобрява състоянието на едно спортно съоръжение, за което години наред общо взето не са полагани никакви грижи. Говоря още от социализма и след промените. По отношение на това, пък че общината ще взема малък ..., малка концесионна такса, аз не виждам никакво притеснение, дори никаква концесионна такса да не взема, ако там се предвидят едни сериозни инвестиции и града ни ще получи едно добро спортно съоръжение, на което да се радват, както русенци, така и гостите на града. Така, че предлагам всички ние да гласуваме съвсем с ясното съзнание, че правим нещо добро за спорта и за нашия град. Благодаря.

 **Чл.-кор. проф. Хр. Белоев:** Благодаря. Други? Не вижда, гласуваме точката**.**

**КВОРУМ – 45. С 39 гласа „за”, 0 „против” и 6 „въздържали се” се прие**

**РЕШЕНИЕ № 867**

О На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 40, ал. 2, т. 1 и чл. 71, ал. 1 от Закона за концесиите, Общинският съвет реши:

Одобрява Решение на кмета на Община Русе за откриване на процедура за определяне на концесионер за строителство на обекти от спортен комплекс „Дунав“ и имоти за развитие на спорта – публична и частна общинска собственост на Община Русе.

**2 Точка**

**Допълване на Годишния план за работа по приватизацията за 2018 г. и откриване на процедура за приватизация на поземлен имот с идентификатор 63427.178.80 и построената в него сграда с идентификатор 63427.178.80.12, с адрес гр. Русе, Източна промишлена зона, предмет на АОС №8204/27.06.2017 г.**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Уважаеми общински съветници, това предложение беше разгледано и подкрепено и на двете ни специализирани комисии, на комисия общинска собственост и на комисия по приватизация, поддържам предложението, нямаше забележки към него.

 **Чл.-кор. проф. Хр. Белоев:** Благодаря. Въпроси и изказвания по точката? Михайлов.

 **Проф. Н. Михайлов:** Уважаеми господин Кмете, уважаеми господин Председателю на общинския съвет, уважаеми колеги общински съветници, дами и господа, след малко ще гласуваме една точка … Значи, причината да взема думата е следната, след малко ще гласуваме една точка, за да подкрепим един проект по програмата България – Румъния, който е чудесен разбира се и се отнася за ремонта на бул. „Трети март“, моста и т.н., и т.н. В същият момент …, значи не успях добре да се ориентирам, затова, моля за малко повече информация, става дума за терен, който е 15 декара, който е в зоната на граничния пункт, нали за него става дума? ( коментар от зала не се чува) В такъв случай моят въпрос е следния, вече имаме прецедент, когато едно безумно съоръжение беше изграден така наречения МОЛ на булеварда и практически затруднява едни бъдещи действия. От друга страна все пак, независимо, че Интермодалният терминал не се случи в Русе, независимо, че един Господ знае кога ще се случи втория Дунав мост, въобще това е едно изключително съоръжение, имам предвид този район. И в тоя смисъл моят въпрос е струва ли си да отдаваме този терен, да го продаваме след като ние нямаме визия какво ще се случи след 5, 10, 15, 30 години? Не трябва да мислим и за тези, които след нас ще дойдат, защото, ако погледнем как стоят нещата в Румъния, вие не можете да забележите такива имоти частна собственост. Всичко е предоставено на едно невероятно развитие на този пункт. Не трябва ли по същият начин и ние да разсъждаваме? Да запазим тоя терен за едни бъдещи действия, които ще ни позволят едно по-добро решение на тази входно-изходна връзка на страната ни. Благодаря.

 **Чл.-кор. проф. Хр. Белоев:** Да, благодаря. Господин кмета.

 **Г-н Пл. Стоилов:** Аз искам да попитам професора дали е ходил на място, знае ли къде е терена? Обърна ли е внимание, че някой, някога, вероятно държавата, не знам при кой областен управител е продала терените пред нашия терен и фактически ние там нямаме лице, имаме само едни 3 метра, една ивица 10 метра на 3, която свързва терена с улицата. И този, който е купил терените отпред на практика той запушва цялото лице на терена. Категорично там МОЛ няма да има, защото на тоя терен няма как да бъде изграден МОЛ. От там нататък инвестиционното намерение си минава по всички процедури и се съобразява с всички изисквания за устройване на гранична територия. Така, че не виждам тия опасения да са свързани с нещо, което би нарушило визията на гранично контролно пропускателен пункт. Още повече на този етап заявилия интерес към терена, намеренията му са това, което като проекти в момента подготвя там да има изградена бензиностанция на известна верига в България. Така, че не е нещо, което ще загрози пункта. А иначе самия терен като такъв анализа, оценката е, че на практика, поради факта, че той няма лице е изключително неперспективен и по-добрия вариант е, когато имаме инвестиционно намерение там, ние да се освободим от този терен. Като с парите, които ще вземем ще дадем възможност на проектите, които са в капиталовата програма на бюджета и там има една точка след приватизация да бъдат реално изпълнени, а те са проекти с изключително важно значение за гражданите на Русе. Така, че аз разбирам неговите притеснения, ние сме се съобразили с това и няма да допуснем там да бъде изградено каквото и да е съоръжение, което не отговаря на изискванията. Още повече след като терена стане собственост на някого, ако се стигне до тоя вариант, тук допълвам, че бяха внесени 3 варианти, които бяха гледани на комисия по общинска собственост. Имаше искане за разделяне на терена, за продажба на парчета, за други неща, тази комисия предполагам …, тука има общински съветници в нея, много добре знаят, че изцяло се е обединила около това, че ако ще се продава, се продава целия терен, защото това е изгодното за общината. Иначе ние оставаме с непродаваеми …, непродаваема собственост. Допълвам, че това, което впоследствие ще се прави то подлежи на одобрение от главния архитект и на съответните структури, така че няма как бъде допуснато там да има съоръжение, което ще компрометира входа на България.

 **Чл.-кор. проф. Хр. Белоев:** Да, благодаря. Да, заповядайте.

 **Проф. Н. Михайлов**: Господин Кмете, благодаря за изчерпателния отговор. Само за сведение, аз говорих за МОЛ-а, който вече е изграден, не за някакъв, който предстои да се прави. И за това, че … Но, добре щом смятате, че няма проблем, съгласен съм с Вас.

 **Чл.-кор. проф. Хр. Белоев:** Благодаря.

 **Г-н Пл. Стоилов:** Значи, абсолютно разбирам притесненията на всички русенци, защото всички ни дразни този МОЛ, тая голяма сграда, която не работи. И точно при такива решения, които предстоят ние да предлагаме или общинския съвет да предложи и да бъдат взети, изцяло подкрепяме мнението на професора, че трябва така да подхождаме, за да не се допуска да стоят такива съоръжения. Както и ямата на Петър Караминчев. За съжаление, обаче тук се случват инвестиционни намерения, тоест не се случват инвестиционни намерения на инвеститори, които почват да строят на частна собственост. Така, че има неща, които просто не зависят от общината и просто на времето не е взета съответната реакция.

 **Чл.-кор. проф. Хр. Белоев:** Да, благодаря. Други? Няма. Гласуваме решението по точка 2-ра.

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 868**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4 от ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на ОбС - Русе, Общински съвет – Русе реши:

1. Допълва Годишен план за приватизация на общинска собственост през 2018 г., приет с Решение № 735/25.01.2018 г., Приложение № 2 с точка 2.11: „Поземлен имот с идентификатор 63427.178.80 /шестдесет и три хиляди четиристотин двадесет и седем, точка, сто седемдесет и осем, точка, осемдесет/ по кадастралната карта и кадастралните регистри на град Русе, с площ 15 809 кв.м., с адрес: гр. Русе, кв. „Източна промишлена зона“, с трайно предназначение на територията: урбанизирана, начин на трайно ползване: за друг вид застрояване, ведно с построената върху него сграда с идентификатор 63427.178.80.12 /шестдесет и три хиляди четиристотин двадесет и седем, точка, сто седемдесет и осем, точка, осемдесет, точка, двадесет/, едноетажна, със застроена площ 203 кв.м., с предназначение: сграда за търговия“.
2. Открива процедура за приватизация на „Поземлен имот с идентификатор 63427.178.80 /шестдесет и три хиляди четиристотин двадесет и седем, точка, сто седемдесет и осем, точка, осемдесет/, по кадастралната карта и кадастралните регистри на град Русе, с площ 15 809 кв.м. с адрес: гр. Русе, кв. „Източна промишлена зона“, с трайно предназначение на територията: урбанизирана, начин на трайно ползване: за друг вид застрояване, ведно с построената върху него сграда с идентификатор 63427.178.80.12 /шестдесет и три хиляди четиристотин двадесет и седем, точка, сто седемдесет и осем, точка, осемдесет, точка, двадесет/ - едноетажна, със застроена площ 203 кв.м., с предназначение: сграда за търговия“.
3. Упълномощава Кмета на общината с правата и задълженията на „възложител”, съгласно „Наредба за възлагане извършването на дейности, свързани с подготовката за приватизация или със следприватизационния контрол, включително процесуално представителство”.

**3 Точка**

**Решение за приватизация чрез търг на самостоятелен обект в сграда с идентификатор 63427.1.148.19.73 по кадастралната карта и кадастралните регистри на град Русе, представляващ магазин със застроена площ от 138,42 кв.м., заедно с 2,639% идеални части от общите части на сградата, в ж.б. „Първа пролет“, ул. „Плиска“№5, гр. Русе, предмет на АОС №6889/21.02.2013 г.**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Решението за приватизация на този обект беше прието април месец. Проектът за решение, който днес ви предлагаме, параметрите по него са приети на комисия по приватизация, нямам допълнения към предложението.

 **Чл.-кор. проф. Хр. Белоев:** Благодаря. По точката въпроси. изказвания? Не виждам. Гласуваме точка 3.

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 869**

О На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6; чл. 4, ал. 4; чл. 31, ал. 1 и чл. 32, ал. 3, т. 1 от ЗПСК и чл. 5, чл. 6, ал. 1 и чл. 9 от Наредба за търговете и конкурсите, Общинският съвет реши:

1. Да се извърши продажба чрез публичен търг с явно наддаване на самостоятелен обект в сграда с идентификатор 63427.1.148.19.73 по кадастралната карта и кадастралните регистри на град Русе, представляващ магазин със застроена площ от 138,42 кв.м., заедно с 2,639 % идеални части от общите части на сградата, разположен на първи етаж на осеметажна жилищна сграда, ж.б. „Първа пролет“, ул. „Плиска“ №5, кв. Възраждане, гр. Русе, с предназначение: за търговска дейност, предмет на АОС №6889/21.02.2013 г.

2. Утвърждава тръжната документация /Приложение 4/ при следните условия:

* 1. Начална тръжна цена – 239 000 лв.
	2. Стъпка на наддаване – 10 000 лв.
	3. Депозит за участие в търга – 20 000 лв., който се внася в срок до 17 работни дни от датата на обнародване на решението в „Държавен вестник” чрез превод по банкова сметка, посочена в тръжната документация.
	4. Начин на плащане – предложената цена от купувача се заплаща изцяло до деня на подписване на договора за продажба.

Тръжната документация се закупува в центъра за административни услуги и информация на Община Русе, сектор „Търговия, транспорт и обществени поръчки”, пл. Свобода 6. Цената на тръжната документация е 250 лв. и се заплаща в офиса на „ТБ Инвестбанк” АД клон Русе, по сметка: BG96IORT73798400080000, банков код/BIC: IORTBGSF, вид плащане: 447000 “ИНВЕСТБАНК”АД, клон РУСЕ в центъра за административни услуги и информация.

1. Срок за закупуване на тръжна документация – до 15 работни дни, считано от датата на обнародване на решението в „Държавен вестник”.
2. Срок за подаване на предложения за участие в търга – до 20 работни дни, считано от датата на обнародване на решението в „Държавен вестник”.
3. Оглед на обекта може да се извършва всеки работен ден след закупуване на тръжни книжа и предварителна заявка, в срок до 16,00 часа на 19-ия работен ден включително от датата на обнародване на решението в “Държавен вестник”.
4. Търгът да се проведе на 23-ия работен ден от датата на обнародване на решението в “Държавен вестник” в 17,30 часа в заседателната зала на третия етаж на община Русе, пл. Свобода 6.
5. Определя комисия в състав от 7 членове – четирима общински съветници и трима от общинска администрация, съгласно чл. 7, т. 20 от Наредбата за устройство и работа на органите за приватизация и следприватизационен контрол, която да организира и проведе търга.
6. Всеки член на тръжната комисия да получи възнаграждение за дейността си в размер на 50 лв. плюс по 10 лв. на час, съобразно продължителността на търга.
7. Възлага на Комисията по приватизация и следприватизационен контрол да определи спечелилия търга участник.
8. Възлага на Кмета на Община Русе да освободи депозитите на неспечелилите участници в търга, да издаде заповед за спечелилия търга участник и да сключи приватизационен договор за покупко-продажба с него.
9. При непровеждане на търга да се проведе повторен търг 17 работни дни след първата дата от 17,30 часа на същото място и при същите условия.

**4 Точка**

**Откриване на процедура за провеждане на публичен търг с явно наддаване за продажба на общински поземлени имоти, находящ се в с. Басарбово, Община Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Публичен търг на 4 имота в с. Басарбово, становището на кмета е положително.

 **Чл.-кор. проф. Хр. Белоев:** Благодаря. Въпроси и изказвания по точката? Не виждам. Гласуваме точка 4.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 870**

 На основание чл.21, ал.2, във връзка с чл.21, ал.1, т.8 от Закона за местно самоуправление и местна администрация, във връзка с чл.8, ал.1, ал.9, чл.35, ал.1 и чл.41, ал.2 от Закона за общинска собственост, във връзка с чл.30 от Наредба №1 на Общинския съвет Русе, протокол №27/03.04.2018 г. на Комисията по общинска собственост и заявление за откриване процедура за продажба, Общинският съвет реши:

1. Допълва годишната програма за управление и разпореждане с имотите – общинска собственост за 2018 г., като включва следните общински поземлени имоти:
2. Поземлен имот, представляващ УПИ XV-406, квартал 11, с площ 1086 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, ул. „Добруджа“, предмет на Акт за частна общинска собственост №8558/20.03.2018 г., с прогнозен приход от продажбата му в размер на 15129,00 лева.
3. Поземлен имот, представляващ УПИ XVI-406, квартал 11, с площ 1007 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, ул. „Добруджа“, предмет на Акт за частна общинска собственост №8559/20.03.2018 г., с прогнозен приход от продажбата му в размер на 14028,00 лева.
4. Поземлен имот, представляващ УПИ II-407, квартал 11, с площ 797 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, предмет на Акт за частна общинска собственост №5996/07.07.2009 г., с прогнозен приход от продажбата му в размер на 11103,00 лева.
5. Поземлен имот, представляващ УПИ XVII-407, квартал 11, с площ 720 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, ул. „Добруджа“, предмет на Акт за частна общинска собственост №5997/07.07.2009 г., с прогнозен приход от продажбата му в размер на 10030,00 лева.
6. Дава съгласие за провеждане на публичен търг с явно наддаване за продажба на следните общински поземлени имоти:

1. Поземлен имот, представляващ УПИ XV-406, квартал 11, с площ 1086 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, ул. „Добруджа“, предмет на Акт за частна общинска собственост №8558/20.03.2018 г., с начална тръжна цена 15129,00 лева, без включени други дължими данъци и такси.

2. Поземлен имот, представляващ УПИ XVI-406, квартал 11, с площ 1007 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, ул. „Добруджа“, предмет на Акт за частна общинска собственост №8559/20.03.2018 г., с начална тръжна цена 14028,00 лева, без включени други дължими данъци и такси.

3. Поземлен имот, представляващ УПИ II-407, квартал 11, с площ 797 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, предмет на Акт за частна общинска собственост №5996/07.07.2009 г., с начална тръжна цена 11103,00 лева, без включени други дължими данъци и такси.

4. Поземлен имот, представляващ УПИ XVII-407, квартал 11, с площ 720 кв.м. по регулационния план на с. Басарбово, община Русе, с начин на трайно ползване: за ниско застрояване (до 10 метра), находящ се в с. Басарбово, община Русе, ул. „Добруджа“, предмет на Акт за частна общинска собственост №5997/07.07.2009 г., с начална тръжна цена 10030,00 лева, без включени други дължими данъци и такси.

III. Дължимите данъци и такси да се определят след провеждане на търга и са за сметка на спечелилия участник – купувач.

**5 Точка**

**Откриване на процедура за продажба на недвижим имот общинска собственост, намиращ се в с. Семерджиево, Община Русе, представляващ УПИ II в квартал 1 с площ 1 644 кв.м. по реда на чл. 35, ал. 3 от Закона за общинската собственост**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Стандартна процедура по чл. 35, ал. 3 от ЗОС, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Гласуваме по точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 871**

О На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 6, ал.1, чл. 8, ал. 1 и ал. 9; чл. 35, ал. 3 и чл. 41, ал. 2 от Закона за общинската собственост, във връзка с чл. 2, ал. 2 и чл. 31, ал. 1 от Наредба №1 на Общински съвет - Русе за общинската собственост, Общинският съвет реши:

1. Обявява имот-публична общинска собственост, намиращ се в с. Семерджиево, представляващ УПИ II в квартал 1 с площ 1 644 кв.м., образуван от имот 539 по ПУП – ИПР на с. Семерджиево, Община Русе, ЕКАТТЕ: 66158, отреден за Обществено застрояване, за имот-частна общинска собственост.

2. Допълва годишната програма за управление и разпореждане с имотите-общинска собственост за 2018 г. с имот намиращ се в с. Семерджиево, представляващ УПИ II в квартал 1 с площ 1 644 кв.м., образуван от имот 539 по ПУП – ИПР на с. Семерджиево, Община Русе, ЕКАТТЕ: 66158, отреден за Обществено застрояване с прогнозен приход от продажбата в размер на 16 077,00 лева (шестнадесет хиляди и седемдесет и седем лева).

3. Дава съгласие за продажба на общински поземлен имот намиращ се в с. Семерджиево, представляващ УПИ II в квартал 1 с площ 1 644 кв.м., образуван от имот 539 по ПУП – ИПР на с. Семерджиево, Община Русе, ЕКАТТЕ: 66158, отреден за Обществено застрояване на Левен Невенов Иванов, като собственик на построена в имота масивна производствена сграда с площ 220 кв.м. срещу заплащане на цена в размер на 16 077,00 лева (шестнадесет хиляди и седемдесет и седем лева), без дължими данъци и такси.

Дължимите данъци и такси са за сметка на купувача.

**6 Точка**

**Откриване на процедура за провеждане на публичен търг с явно наддаване за продажба на недвижим имот – частна общинска собственост, представляващ УПИ Х-1043 в кв. 46 по регулационния план на село Басарбово, Община Русе**

 **Чл.-кор. проф. Хр. Белоев:** Заповядайте.

 **Г-жа Д. Шилкова:** Отново публичен търг на имот в село Басарбово, становището на кмета на Басарбово е положително.

 **Чл.-кор. проф. Хр. Белоев:** Благодаря. Въпроси и изказвания? Не виждам. Гласуваме по точката.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 872**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 9 от ЗОС, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Общински съвет реши:

 1. Допълва годишната програма за управление и разпореждане с имотите – общинска собственост за 2018 г. с недвижим имот – частна общинска собственост, представляващ УПИ X-1043 в кв. 46 по регулационния план на село Басарбово, Община Русе, ул. „Вежен“, с площ от 1483 кв.м., трайно предназначение на територията: Урбанизирана, начин на трайно ползване: Ниско застрояване (до 10 м), предмет на Акт №5199/13.11.2007 г. за частна общинска собственост, вписан под №61, том 50, вх. рег. №17417/16.11.2007 г. в Служба по вписванията – град Русе към Агенция по вписванията, с прогнозен приход от продажбата в размер на 20 660,00 лв. (двадесет хиляди шестстотин и шестдесет лева), без дължими данъци и такси.

 2. Дава съгласие за откриване процедура за провеждане на публичен търг с явно наддаване за продажба на недвижим имот – частна общинска собственост, представляващ УПИ X-1043 в кв. 46 по регулационния план на село Басарбово, Община Русе, ул. „Вежен“, с площ от 1483 кв.м., трайно предназначение на територията: Урбанизирана, начин на трайно ползване: Ниско застрояване (до 10 м), предмет на Акт №5199/13.11.2007 г. за частна общинска собственост, вписан под №61, том 50, вх. рег. №17417/16.11.2007 г. в Служба по вписванията – град Русе към Агенция по вписванията, с начална тръжна цена 20 660,00 лв. (двадесет хиляди шестстотин и шестдесет лева), без дължими данъци и такси.

 Дължимите данъци и такси са за сметка на спечелилият участник – купувач.

**7 Точка**

**Откриване на процедура за провеждане на публичен търг с явно наддаване за учредяване право на строеж за изграждане на гараж върху имот – частна общинска собственост, намиращ се в град Русе, ул. „Юндола“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Не виждам. Гласуваме по точката. Да, стартирано е.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 873**

О На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 9, чл. 37, ал. 1 и чл. 41, ал. 2 от ЗОС, чл. 36, ал. 1 от Наредба №1 за общинската собственост на Общински съвет – Русе, и извлечение от Протокол №27/03.04.2018 г. на КОС, Общинският съвет реши:

1.Допълва Годишната програма за управление и разпореждане с имоти, общинска собственост за 2018 г., като включва учредяване на право на строеж върху общински терен за изграждане на един брой гараж с размери 3,00/6,00 м. и застроена площ 18 кв.м. върху имот – частна общинска собственост, представляващ поземлен имот с идентификатор 63427.7.188, с площ от 668 кв. м. по Кадастралната карта и кадастралните регистри на град Русе, с трайно предназначение на територията: Урбанизирана, с начин на трайно ползване: За автогараж, а по действащия регулационен план на гр. Русе, представляващ УПИ I – за гаражи, кв. 651.2, под ВН, с адрес на имота: град Русе, ул. „Юндола“, с прогнозен приход при учредяване на ограниченото вещно право на строеж в размер на 1 686,10 лева /хиляда шестстотин осемдесет и шест лева и десет стотинки/.

2.Дава съгласие за провеждане на публичен търг с явно наддаване за учредяване възмездно право на строеж за изграждане на един брой гараж с размери 3,00/6,00 м. и застроена площ 18 кв.м., долепен до съществуваща гаражна група Г-9 върху имот – частна общинска собственост, представляващ поземлен имот с идентификатор 63427.7.188, с площ от 668 кв. м. по Кадастралната карта и кадастралните регистри на град Русе, с трайно предназначение на територията: Урбанизирана, с начин на трайно ползване: За автогараж, а по действащия регулационен план на гр. Русе, представляващ УПИ I – за гаражи, кв. 651.2, под ВН, с адрес на имота: град Русе, ул. „Юндола“, при начална тръжна цена 1 686,10 лева /хиляда шестстотин осемдесет и шест лева и десет стотинки/, без включени дължими данъци и такси, които са за сметка на участника, спечелил търга.

Решението подлежи на оспорване чрез Общински съвет – Русе пред Административен съд – Русе в 14-дневен срок от съобщаването му.

**8 Точка**

**Съгласие за сключване на предварителен договор по реда на чл. 15, ал. 3 и 5 от ЗУТ за продажба на част от общински недвижим имот, представляващ придаваем терен от 23 кв.м., приобщен към УПИ III – 105 в кв. 675 по регулационния план на гр. Русе**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Предварителен договор за продажба на придаваем терен от 23 кв.м. съгласно разпоредбите на ЗУТ, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Няма. Гласуваме по точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 874**

 На основание чл. 21, ал. 1, т. 8 и чл. 21, ал. 2 от ЗМСМА; чл. 8, ал. 1 от ЗОС; чл. 15, ал. 3 и 5 от ЗУТ; чл. 26, ал. 1, т. 8, чл. 32, ал. 3 и 4 от Наредба № 1 на ОбС - Русе за общинската собственост, Протокол № 27/03.04.2018 г. на Комисията по общинска собственост, скица-проект за придаваемо място от имот - частна общинска собственост, във връзка със Заповед № РД-01-983/17.04.2018 г. на Кмета на Община Русе, Общински съвет реши:

 1. Дава съгласие да се сключи предварителен договор по реда на чл. 15, ал. 3 и 5 от ЗУТ за прехвърляне на собствеността върху придаваем терен от 23 кв.м. от ПИ с идентификатор 63427.7.737 по Кадастралната карта на гр. Русе - частна общинска собственост, представляващ част от УПИ V-за жилищно строителство, общински център и поликлиника в кв. 675 по регулационния план на град Русе, към ПИ с идентификатор 63427.7.734 по Кадастралната карта на гр. Русе, представляващ УПИ III-105 в кв. 675 по регулационния план на гр. Русе, собственост на „Империал 2002“ ООД, ЕИК 117589376, на пазарна цена в размер на 5 565 лева /пет хиляди петстотин шестдесет и пет лева/, без дължими данъци и такси, които са за сметка на купувача по окончателния договор. Окончателният договор за прехвърляне на собствеността върху придаваемата част да бъде сключен след сбъдване на условието - влизане в сила на изменението на ПУП, съобразно чл. 32, ал. 8 от Наредба № 1 на ОбС - Русе за общинската собственост.

 2. Решението подлежи на оспорване чрез Общински съвет - Русе пред Административен съд - Русе в 14-дневен срок от оповестяването му.

**9 Точка**

**Провеждане на публичен търг с явно наддаване за отдаване под наем на части от терени – публична общинска собственост за разполагане на преместваеми обекти по чл. 56 от ЗУТ**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Няколко търга за разполагане на преместваеми обекти по чл. 56 от ЗУТ съгласно одобрена от главния архитект схема, поддържам предложението.

 **Чл.-кор. проф. Хр. Белоев:** Благодаря. Въпроси и изказвания? Няма. Гласуваме точка 9-та.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 875**

 На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1 и 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, т. 33 и т. 40 ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

 Дава съгласие да бъде проведен публичен търг с явно наддаване за отдаване под наем за срок от пет години на части от терени - публична общинска собственост, за разполагане на преместваеми обекти, както следва:

1. Част от терен – публична общинска собственост, за поставяне на преместваем обект – павилионза продажба на цветя №1, с площ от 6,00 кв. м, гр. Русе, ЦГЧ, при градинката на ул. „Хан Крум“ пред Младежкия център, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.

 2. Част от терен – публична общинска собственост, за поставяне на преместваем обект – павилионза продажба на цветя №2, с площ от 6,00 кв. м, гр. Русе, ЦГЧ, между сградата на Община Русе и ж. бл. „Ларго“, с начална тръжна месечна наемна цена – 77,30 лв. (Седемдесет и седем лева и тридесет стотинки) без включен ДДС.

 3. Част от терен – публична общинска собственост, за поставяне на преместваем обект – павилион за търговска дейност, с площ 9,18 кв.м, в гр. Русе, ж.к. „Дружба-3“, ул. „Даме Груев“, кв. 592, пред бл. №6, т. 644 от Общата схема за поставяне на преместваеми обекти по чл. 56 от ЗУТ на територията на гр. Русе, с начална тръжна месечна наемна цена – 58,00 лв. (Петдесет и осем лева) без включен ДДС.

 4. Част от терен – публична общинска собственост, за поставяне на преместваем обект – увеселително съоръжение – четворен бънджи-трамплин за скачане на открито, с размери 9,00/ 9,00 м и височина 6,00 м, заета площ 81,00 кв.м, в гр. Русе, УПИ ХХХVІ – Парк на младежта, по плана на гр. Русе, с начална тръжна месечна наемна цена – 850,50 лв. (Осемстотин и петдесет лева и петдесет стотинки) без включен ДДС.

 5. Част от терен – публична общинска собственост, за поставяне на преместваем обект – щанд за сладолед, ядки, пуканки, царевица, с площ 2,00 кв.м, в гр. Русе, ул. „Александровска“, пред №44, пред сграда с идентификатор по Кадастралната карта на гр. Русе 63427.2.1584.1, зона „В1“, с начална тръжна месечна наемна цена – 90,00 лв. (Деветдесет лева) без включен ДДС.

 6. Част от терен – публична общинска собственост, за поставяне на преместваем обект – павилион за търговска дейност, с площ 48,00 кв.м, в УПИ-V – За озеленяване, кв. 24, по плана на с. Николово, Община Русе, с начална тръжна месечна наемна цена – 124,00 лв. (Сто двадесет и четири лева) без включен ДДС.

**10 Точка**

**Отдаване под наем на обособени части от имоти – публична общинска собственост, предоставени за управление на учебни заведения на територията на Община Русе**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Има становище на специализираната комисия, нямаше забележки към това предложение, поддържам го.

 **Чл.-кор. проф. Хр. Белоев:** Благодаря. Въпроси и изказвания? Няма. Гласуваме точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 876**

 На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 56, ал. 1 и 5 от Закона за устройство на територията (ЗУТ), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 1, т. 6, чл. 2, ал. 2 и 5, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като книжарница и извършване на копирни услуги и ламиниране, на помещение, с площ от 16,00 кв. м, разположено на първи етаж на четириетажна монолитна сграда с идентификатор по Кадастралната карта на гр. Русе 63427.1.253.2, със застроена площ на цялата сграда – 1 023,00 кв. м, с предназначение – сграда за образование, с административен адрес: гр. Русе, ул. „Студентска“ №2, предмет на АПОС №7126/19.12.2013 г., предоставена за управление на СУ „Възраждане“, с начална тръжна месечна наемна цена – 38,00 лв. (Тридесет и осем лева) без включен ДДС.
2. Дава съгласие да бъде проведен публичен търг с явно наддаване, за отдаване под наем за срок от пет години, на терен за поставяне на преместваем обект - павилион за ремонт на обувки, с площ 32,00 кв.м, представляващ част от поземлен имот с идентификатор по Кадастралната карта на гр. Русе 63427.4.361, целият с площ от 22979 кв.м, с трайно предназначение – урбанизирана територия, с начин на трайно ползване – за обект, комплекс за образование, с административен адрес: гр. Русе, ж.к. „Дружба-1“, ул. „Гео Милев“ №1, предмет на АПОС №7082/16.10.2013 г., предоставен за управление на СУ „Васил Левски “, с начална тръжна месечна наемна цена – 39,00 лв. (Тридесет и девет лева) без включен ДДС.

**11 Точка**

**Вх.№ 473/13.06.2018 г. Отдаване под наем на обособена част от сграда - публична общинска собственост, предоставена за управление на Спортно училище „Майор Атанас Узунов“ – гр. Русе, ул. „Професор Димитър Баларев“ №1**

 **Чл.-кор. проф. Хр. Белоев:** Заповядайте, госпожа Шилкова.

 **Г-жа Д. Шилкова:** Поддържам това предложение с внесеното писмено изменение от 19.06.2018 г., то касае корекции в квадратурата, специализираната комисия също се е произнесла, поддържам го.

 **Чл.-кор. проф. Хр. Белоев:** Да, благодаря ви. Въпроси и изказвания по точката? Иво Пазарджиев.

 **Г-н Иво Пазарджиев**: Уважаеми колеги, настоящото предложение касае един по-особен обект за хранене в учебно заведение. За разлика от обикновено бюфетите, които ние гласуваме да бъдат предоставени чрез търг, тук се касае за столова, където учениците от Спортното училище имат осигурено държавно финансиране, където се хранят на закуска, обяд и вечеря. Държавата дотира по-голямата част от сумата, мисля че 4 лева е дневно, а децата плащат по 60 стотинки. Въпросният стол има изключителна социална функция за учениците, тъй като много голяма част от тях са деца, които са от …, не живеят в града, от близките населени места и живеят на общежитие в Русе. Изключително важно е това учебно заведение да има този стол. И тук е мястото да поздравя администрацията, че все пак успяха въпреки кратките срокове, които имаха да внесат това дори и като извънредна точка, тъй като началото на учебната година за това учебно заведение е 1 септември, съответно да има необходимото време да се проведе търга. Това наистина не е обикновена лавка, където да си купиш сандвич, това е място, което, ако го няма децата едва ли не трябва да отидат да се хранят по ресторанти, което няма как да стане. В тази връзка считам, че е необходимо да има една по-голяма сигурност за общината, че в годините напред там ще има сериозна фирма, която да развива тази дейност. В тая връзка е и моето предложение, настоящото …, настоящия търг да бъде за срок от 10 години. Тъй като, на първо място инвестицията, която трябва да направи спечелилия търга е по-голяма, отколкото за една лавка. Да, вярно е, че той ще има предоставени някакви уреди, друга част от тях ще трябва да си ги купи, но инвестицията за един стол е значително по-голяма, отколкото за една лавка. От друга страна това би бил и жест към бизнеса, който представителите на бизнеса нееднократно са ми казвали, че предпочитат да работят с общината и с държавата, тъй като са коректни наемодатели. От друга страна става въпроса за наистина огромен имот, който …, наистина стола е голям, който трябва да се стопанисва добре и това да бъде така и за в годините напред. Така, че в тая връзка е и моето предложение наистина да го гласуваме за 10 години. И дай Боже, някой да спечели, който да развива добре тая дейност.

 **Чл.-кор. проф. Хр. Белоев:** Благодаря. Госпожа Шилкова?

 **Г-жа Д. Шилкова:** Внесли сме предложението стандартно за 5 години, няма законова пречка срока да е 10 години, въпрос на целесъобразно решение от вас.

 **Чл.-кор. проф. Хр. Белоев:** Да. Тъй като не беше явно казано ще подложа на гласуване срока и след това решението цялото. Други по точката изказвания? Няма. Гласуваме предложението на Иво Пазарджиев срока да бъде променен на 10 години.

**КВОРУМ – 44. С 40 гласа „за”, 1 „против” и 3 „въздържали се” се прие предложението.**

 **Чл.-кор. проф. Хр. Белоев:** И решението като цяло с промяна да е 10 г. срока.

**КВОРУМ – 46. С 45 гласа „за”, 0 „против” и 1 „въздържали се” се прие**

**РЕШЕНИЕ № 877**

 На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 2, ал. 1, т. 3 и ал. 5 на с.чл. от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване, за отдаване под наем за срок от десет години, като оборудван кухненски блок, на помещение – оборудвана кухня с площ – 116,28 кв. м, разположено в стола за хранене, в сутерена на триетажна монолитна сграда, с идентификатор по Кадастралната карта и кадастралните регистри на гр. Русе 63427.7.679.3, със застроена площ на сградата – 1 396,00 кв. м, с предназначение – сграда за образование, с административен адрес: гр. Русе, ул. „Проф. Димитър Баларев“ №1, предмет на АПОС №6883/14.02.2013 г., предоставено за управление на Спортно училище „Майор Атанас Узунов“ – гр. Русе, с начална тръжна месечна наемна цена – 345,00 лв. (Триста четиридесет и пет лева) без включен ДДС.

Началната тръжна месечна наемна цена за отдаване под наем на помещенията – публична общинска собственост не включва цената за ползване на кухненската техника и оборудване, налични в отдаваните под наем помещения. Наемателят на отдаваните под наем помещения – публична общинска собственост следва да запази и да използва за времетраенето на договора за наем (сключен въз основа на проведения въз основа на настоящото решение публичен търг с явно наддаване) кухненската техника и оборудване, налични в отдаваните под наем помещения, при условия, ред и цена, договорени отделно с Директора на Спортно училище „Майор Атанас Узунов“ – гр. Русе. Изложеното да бъде установено като тръжно условие съгласно чл. 50, ал. 2, т. 10 от Наредба № 1, на Общински съвет – Русе, за общинската собственост.

**12 Точка**

**Отдаване под наем на сгради – частна общинска собственост за клубове на Сдружение „Съюз на пенсионерите – 2004“**

 **Чл.-кор. проф. Хр. Белоев:** Госпожа Шилкова.

 **Г-жа Д. Шилкова:** Два клуба отдаваме под наем на Съюза на пенсионерите 2004 за срок от 5 години, поддържам предложението.

 **Чл.-кор. проф. Хр. Белоев:** Благодаря.Въпроси и изказвания по точката? Гласуваме решението.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 878**

 На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, във връзка с чл.14, ал. 6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с раздел І, чл.1, т.2, чл.2, ал.1, т.21, раздел ІІ, чл. 3, чл. 4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдадат под наем за срок от пет години на Сдружение „Съюз на пенсионерите - 2004“, БУЛСТАТ 131363641, като клубове, срещу заплащане на обща месечна наемна цена в размер на 95,00 лв. без включен ДДС, следните обекти – частна общинска собственост:

* сграда с идентификатор по Кадастрална карта на гр. Русе 63427.7.634.19, със застроена площ 176,00 кв. м, с предназначение – сграда за култура и изкуство, брой етажи – 1, разположена в поземлен имот с идентификатор по Кадастралната карта на гр. Русе 63427.7.634, с административен адрес гр. Русе, ул. „Родопи“ №9, предмет на АЧОС №8563 от 23.03.2018 г. (вписан под № 126, т. 8, н.д. № 1587, ДВР 3531, вх. № 3604/29.03.2018 г. по описа на Служба по вписвания – Русе), и
* сграда с идентификатор по Кадастрална карта на гр. Русе 63427.7.634.24, със застроена площ 47,00 кв. м, с предназначение – сграда за култура и изкуство, брой етажи – 1, разположена в поземлен имот с идентификатор по Кадастралната карта на гр. Русе 63427.7.634, с административен адрес гр. Русе, ул. „Родопи“ №9, предмет на АЧОС №8562 от 23.03.2018 г. (вписан под № 127, т. 8, н.д. 1588, ДВР 3542, вх. № 3603/29.03.2018 г. по описа на Служба по вписвания – Русе).

**13 Точка**

**Вх. №468/08.06.2018 г. Отдаване под наем на горски територии, собственост на Община Русе, като специализирана фуражна база за изхранване на дивеча в полза на ТП „Държавно горско стопанство – Сеслав“ – гр. Кубрат**

 **Чл.-кор. проф. Хр. Белоев:** Госпожа Кръстева.

 **Г-жа Н. Кръстева:** Уважаеми господин Председател, уважаеми общински съветници, необходима е вашата санкция да определите долупосочените имоти в таблицата като дивечови ниви, съобразно действащия горскостопански план. И второ ваше решение, с което да дадете съгласие същите да бъдат отдадени под наем като дивечови ниви. Поддържаме предложението с внесеното допълнително такова на 13.06.2018 г., в което в табличния вид сме ви дали информация за идентификатора на имота и площта, съобразно кадастралната карта.

 **Чл.-кор. проф. Хр. Белоев:** Да, благодаря. Въпроси и изказвания по точката? С внесеното допълнително предложение, входящ лист 747 към този, който разглеждаме таблицата е с малко променени цифри, гласуваме решението.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 879**

О На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 34, ал. 1, т. 2, чл. 37, ал. 1, т. 2 от Закона за лова и опазване на дивеча, чл. 49, ал. 3 от Правилника за прилагане на Закона за лова и опазване на дивеча, чл. 42, чл. 43, ал. 1 и ал. 3, т. 2, чл. 173, ал. 1 и чл. 174, ал. 1, т. 1 от Закона за горите и чл. 90, ал. 1 от Наредба № 1, на Общински съвет – Русе, за общинската собственост, Общинският съвет реши:

Определя долупосочените имоти – собственост на Община Русе, с начин на трайно ползване – горски трайни насаждения, определени като дивечови ниви съобразно действащия горскостопански план, находящи се в землището на с. Тетово, Община Русе, за площи за специализирана фуражна база за изхранване на дивеча и дава съгласие същите да бъдат отдадени под наем като дивечови ниви, за срок от 11 месеца, считано от 01.01.2019 г., в полза на ТП „Държавно горско стопанство - Сеслав“ – гр. Кубрат, срещу заплащане на наемна цена от 61,00 лв. на декар, определена с Решение № 852, прието с протокол № 34/17.05.2018 год. на Общински съвет – Русе, както следва:

|  |  |  |  |  |  |
| --- | --- | --- | --- | --- | --- |
| **Имот №** | **Вид подотдел** | **АЧОС №** | **Вид собственост** | **Представляващ ПИ с идентификатор по КК на с. Тетово, Община Русе** | **Площ в декари съобразно КК на с. Тетово, Община Русе** |
| 0.128 | Дивечова нива | 6475/18.05.2011 | Общинска частна | 72357.459.128 | 31,916 |
| 0.129 | Дивечова нива | 6476/18.05.2011 | Общинска частна | 72357.459.129 | 7,594 |
| 0.130 | Дивечова нива | 6477/18.05.2011 | Общинска частна | 72357.459.130 | 12,077 |
| 0.134 | Дивечова нива | 6478/18.05.2011 | Общинска частна | 72357.459.134 | 5,137 |
| 0.155 | Дивечова нива | 6481/19.05.2011 | Общинска частна | 72357.459.155 | 48,443 |
| 0.163 | Дивечова нива | 6482/19.05.2011 | Общинска частна | 72357.459.163 | 12,273 |
| 0.172 | Дивечова нива | 6485/19.05.2011 | Общинска частна | 72357.459.172 | 15,746 |

**14 Точка**

**Корекция на Бюджета на Община Русе за 2018 година**

 **Чл.-кор. проф. Хр. Белоев:** Заповядайте, г-жа Димитрова.

 **Г-жа Ел. Димитрова:** Уважаеми общински съветници, в предложението е включено разпределението на средствата от общинска кампания Малки населени места за 2018 г, както и промени в инвестиционната програма на общината. Допусната е техническа грешка в изписването на стойността на един обект – мотофреза с ремарке за 1995 вместо за 1972 лева, тази грешка може да я видите на страница 2, точка 1.16. От името на кметът поддържаме предложението с направената корекция в стойността на капиталовия обект в размер на 1972 лева.

 **Чл.-кор. проф. Хр. Белоев: Благодаря.** Въпроси и изказвания по точката? Да, заповядайте, Волф.

 **Г-жа М. Волф:** Уважаеми господин Председател, уважаеми колеги общински съветници, в корекцията на бюджета, точка 6 се предлага да гласуваме отпускането на 20 000 леваза обемен надпис, който да рекламира града във връзка с провеждането на Световно първенство по волейбол. На комисиите попитах къде е предвидено да се ситуира този обемен надпис, кой ще го направи, проект да се види. Защото не мисля, че е нормално да дадем едни 20 000 лева за нещо, за което нямаме представа как изглежда и къде ще бъде, а съответно да нямаме пари за паметник на Васил Левски. Благодаря.

 **Чл.-кор. проф. Хр. Белоев:** Господин кмета.

 **Г-н Пл. Стоилов:** Само да коригирам, пари за паметника на Васил Левски има, само че има хора, които трябва просто да се разберат. Пари за паметници, за пенсионери, за социални нужди, за всичко има. Просто паметникът няма нищо общо.

 **Чл.-кор. проф. Хр. Белоев:** Да, благодаря. Други? Сашо Неделчев.

 **Г-н Ал. Неделчев:** Благодаря, проф. Белоев. Уважаеми господин Кмете, уважаеми колеги съветници, аз ще подкрепя предложението. Използвам поводът, обаче да напомня нещо, за което, господин Кмете, преди около 2 години, мисля и повече Ви уведомих. При срещи с избиратели в село Просена беше поставен въпроса за това, че единствената обществена тоалетна в центъра на селото не функционира, предоставих Ви тогава и снимки.Смятам, че е нормално във всяко населено място на община Русе да има поне по една функционираща обществена тоалетна. И затова апелът ми към Вас е при следващо …, при следващи корекции в бюджета по възможност да осигурим необходимите средства това нещо да бъде … и този проблем да бъде решен. Благодаря.

 **Чл.-кор. проф. Хр. Белоев:** Благодаря. Други? Не виждам …Да, кмета.

 **Г-н Пл. Стоилов**: Само да поясня на г-н Неделчев и дори да го помоля в качеството си на общински съветник да внесе писмено предложение в общината. Имаме в бюджета пари за ремонт на общинската собственост, ако става дума за ремонт на съществуващо помещение, което е било такова не е проблем ремонта да бъде възложен на фирмата, която извършва общинските ремонти и тая тоалетна да бъде направена. Но тоя проблем за първи път го чувам аз … Ами писмено го нямаме заявен нито от кмета, нито от хора от селото. Затова, моля, Вие го входирайте едно писмено предложение до нас, ние ще го възложим съгласно вътрешните правила и ще бъде направена съответната количествено-стойностна сметка и ремонта ще бъде извършен.

 **Чл.-кор. проф. Хр. Белоев:** Да, благодаря.Неделчев.

 **Г-н Ал. Неделчев:** Само да поясня, уважаеми господин Кмете, наистина преди повече от две години аз първо устно Ви запознах и Вие тогава казахте, че е добре да бъде входирано предложението, входирах го. Имам писмен отговор от Вас по него, ако трябва да Ви го предоставя, но погледнете архивите, мисля че не е толкова сложно да го извадят.

 **Чл.-кор. проф. Хр. Белоев:** Да, благодаря. Други? Аз само една реплика ще си позволя по това, което Волф каза за обемния надпис. Ще предоставя няколко такива надписа на известни европейски градове и всички ходят и се снимат там на тези надписи. Така, че аз приветствам нещо такова и имам снимки много, ще ви ги предоставя. По точката други? Гласуваме точката. ( коментар от зала не се чува) Отговор на … ( коментар от зала не се чува) Къде ще бъде? Господин Карапчански.

 **Г-н Стр. Карапчански**: Уважаеми господин Председател, уважаеми госпожи и господа общински съветници, уважаема госпожо Волф, благодарим за интереса към поставения въпрос, той разбира се е резонен. Локацията, която сме определили, естествено нейното съгласуване предстои в рамките на комисията по градски дизайн, която ще бъде свикана специално за тази цел, това е в градската градина, с изглед към символа на Русе – Паметника на свободата. В практиката, както и проф. Белоев отбеляза се е доказало, че най-евтината реклама това е рекламата посредством социалните мрежи, в това число и рекламата на градове, посредством подобни снимки. Така, че в повечето европейски градове, напоследък и в доста български градове подобни рекламни надписи вече са факт: в Пловдив, в Плевен, във Варна и т.н. С оглед на факта, че наистина локацията е централна, с оглед на факта, че Градската градина и централния площад са паметник на културата, естествено темата е особено чувствителна, затова ви уверяваме, че след като общинския съвет даде съгласие за осигуряване на тези средства, изцяло в сътрудничество с професионалните гилдии, с архитектите, с хората на изкуството в рамките на Съвета за градски дизайн ще бъде прецизирана точната локация с оглед и на подземната инфраструктура, цветовете, размерите, всичко останало. Уверяваме ви, че крайния резултат ще бъде повече от удовлетворяващ за всички ни.

 **Чл.-кор. проф. Хр. Белоев:** Да, трябва да е на централно място. Сега, ще гласуваме наново, тъй като стана объркване, някои не са гласували. Стартираме гласуване по точката. Гласуваме.

**КВОРУМ – 46. С 43 гласа „за”, 1 „против” и 2 „въздържали се” се прие**

**РЕШЕНИЕ № 880**

О На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**І. Разходи - държавни дейности**

ФУНКЦИЯ „Социално осигуряване, подпомагане и грижи“

Дейност 548 „Дневни центрове за стари хора“

§1020 „Външни услуги“ -2 000лв.

§5203 „Придобиване на друго оборудване, машини и съоръжения“

Обект „Външен асансьор към сградата на „Дневен център за стари хора“,

ул. „Йосиф Цанков“ №47“ + 2 000лв.

**Всичко за дейност: 0лв.**

**Всичко за функция: 0лв.**

**Всичко разходи държавни дейности: 0лв.**

**ІІ. Разходи – местни дейности**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 606 „Изграждане, ремонт и поддържане на уличната мрежа“

§1020 „Външни услуги“ +480лв.

Км. Ново село +480лв.

§1030 „Текущ ремонт“ +131 978лв.

Км. Николово +30 000лв.

Км. Просена +12 999лв.

Км. Ново село +12 000лв.

Км. Хотанца +21 000лв.

Км. Тетово +25 996лв.

Км. Ястребово +14 983лв.

Км. Долно Абланово +28 542лв. /в бюджета на Община Русе/

ОП „Комунални дейности“ -13 542лв.

§1098 „Други разходи, некласифицирани в другите

 параграфи и подпараграфи“ -317 953лв.

§5203 „Придобиване на друго оборудване, машини и съоръжения“ +50 304лв.

Обект „Автоматичен електрохидравличен болард“ , 8бр. +50 304лв.

**Всичко за дейност: -135 191лв.**

Дейност 619 „Други дейности по жилищното строителство, благоустройството и регионалното развитие“

§1015 „Материали“ +4 345лв.

Км. Басарбово +125лв.

Км. Ново село +4 220лв.

§1030 „Текущ ремонт“ +18 723лв.

Км. Басарбово +18 723лв.

§5203 „Придобиване на друго оборудване, машини и съоръжения“ +11 016лв.

Обект „Метален навес за кметство Сандрово“ втори етап +11 016лв.

§5206 „Изграждане на инфраструктурни обекти“ +42 452лв.

Обект „Благоустрояване на прилежащи площи на обръщателна

автобусна спирка в с. Басарбово“ км. Басарбово +5 152лв.

Обект „Система за видеонаблюдение“1бр. км. Мартен +30 000лв.

Обект „Автобусна спирка“ км. Ново село +7 300лв.

**Всичко за дейност: +76 536лв.**

Дейност 622 „Озеленяване“

§5203 „Придобиване на друго оборудване, машини и съоръжения“ +9 977лв.

Обект „Самоходна косачка със седалка“ 1бр. кв. ДЗС и Образцов чифлик +5 917лв.

Обект „Моторна косачка“ 1бр. кв. ДЗС и Образцов чифлик +2 088лв.

Обект „Мотофреза с ремарке“ 1бр. кв. ДЗС и Образцов чифлик +1 972лв.

**Всичко за дейност: +9 977лв.**

**Всичко за функция: -48 678лв.**

ФУНКЦИЯ „Култура, спорт, почивни дейности и религиозно дело“

Дейност 714 „Спортни база за спорт за всички“

§1015 „Материали“ км. Сандрово +4 494лв.

§1020 „Външни услуги“ -20 000лв.

§1030 „Текущ ремонт“ км. Сандрово +8 490лв.

§5203 „Придобиване на друго оборудване, машини и съоръжения“ +20 000лв.

Обект „Обемен надпис „Русе“

§5206 „Изграждане на инфраструктурни обекти“ +41 000лв.

Обект „Изграждане на детска площадка“ км. Семерджиево +21 000лв.

Обект „Спортна площадка кв. Долапите, ул. „Стремление“ №32В“+10 000лв.

Обект „Фитнес площадка на открито“ кв. Средна кула +10 000лв.

**Всичко за дейност: +53 984лв.**

Дейност 745 „Обредни домове и зали“

§ 1015 „Материали“ км. Бъзън +11 924лв.

§1020 „Външни услуги“ км. Бъзън +720лв.

§1030 „Текущ ремонт“ +30 074лв.

Км. Червена вода +24 000лв.

Км. Бъзън +6 074лв.

§5203 „Придобиване на друго оборудване, машини и съоръжения“ +2 280лв.

Обект „Чешма в мюсюлмански гробищен парк“ 1бр. км. Бъзън +1200лв.

Обект „Порта за християнски гробищен парк“ 1бр. км. Бъзън +1 080лв.

**Всичко за дейност: +44 998лв.**

**Всичко за функция: +98 982лв.**

 ФУНКЦИЯ „Икономически дейности и услуги“

Дейност 831 „Управление, контрол и регулиране на дейностите по транспорта и пътищата“

§5219 „Придобиване на други ДМА“ -67 638лв.

Обект „Транспортна схема на Община Русе“ /било: 300 000лв.; става:232 362лв./

**Всичко за дейност: -67 638лв.**

 Дейност 898 „Други дейности по икономиката“

§5203 „Придобиване на друго оборудване, машини и съоръжения“ +17 334лв.

Обект „Метална рампа с навес“ 1бр. +9 161лв.

Обект „Наклонена подемна платформа“ 2бр. +8 173лв.

**Всичко за дейност: +17 334лв.**

**Всичко за функция: -50 304лв.**

**Всичко разходи местни дейности: 0лв.**

**ІІІ. Разходи държавна дейност дофинансирани с общински приходи**

ФУНКЦИЯ „Култура, спорт, почивни дейности и религиозно дело“

Дейност 739 „Музеи, художествени галерии с регионален характер“ –дофинансиране, §1020 „Външни услуги“ РИМ Русе -20 268лв.

§5203 „Придобиване на друго оборудване, машини и съоръжения“

Обект „Система от подвижни и неподвижни архивни

полични стелажи“, 1 бр. + 20 268лв.

**Всичко за дейност: 0лв.**

**Всичко за функция: 0лв.**

**Всичко разходи дофинансиране: 0лв.**

**Всичко разходи по бюджета 0лв.**

**15 Точка**

**Приемане на Наредба за изменение и допълнение на Наредба №16 на Общински съвет – Русе и администрирането на местните такси, цени на услуги и права на територията на Община Русе**

 **Чл.-кор. проф. Хр. Белоев:** Заповядайте.

 **Г-н В. Богданов:** Уважаеми общински съветници, промяната в Наредба 16, която предлагаме е относно таксите за ползване на услуги на Градски стадион - Русе при провеждане на футболни срещи от професионалните футболни групи. Таксите са ви изложени в таблица в материала и са на база експертна оценка от независим оценител. По предложението има направени две корекции, които ще докладвам. На комисията по ЗОРС, параграф 1, т. 51.3.2. да се чете т. 51.3.1. и точка 53.3.3. да се чете като 51.3.2. И по предложение на администрацията настоящата наредба влиза в сила от момента на разгласяването чрез публикуване в интернет страницата на общински съвет, да се чете „Настоящата наредба влиза в сила от 01.01.2019 г.“. Искам да направя едно уточнение, при разговори с футболни клубове и фенове на футбола в град Русе претенции към цените, които предлагаме не бяха изказани. Благодаря ви.

 **Чл.-кор. проф. Хр. Белоев:** Дайте ми предложенията. По точката изказвания и въпроси? Да, заповядайте, Велизар Павлов.

 **Проф. Вел. Павлов:** Благодаря, господин Председател. Все пак аз съм длъжен да изкажа моето мнение като общински съветник зад, който стоят избиратели и аз също съм имал такива срещи, във връзка с настоящото предложение. Първо, експертната оценка, която е в настоящия материал е същата експертна оценка от предишен материал, контролен лист 593. Тоест имаме един и същи анализ, абсолютно един и същи анализ, а пък различни стойности, различни цени в „А“ група и „Б“ група. Странно е при един и същи анализ да имаме в единия случай 11 760, другия 5 560, използвания пазарен метод ... Такъв пазарен метод се използва за известно ..., съобразно търсенето и предлагането, акумулиране на максимална печалба. Много е странно на гърба на спорта да се търси максимална печалба. В материалът са така ..., обявени стадиони, които нямат нищо общо с нашия Градски стадион, който е общинска собственост, тоест направен е опит за някакво сравнение със стадиони: Лазур – Бургас, Пловдив, където нито един от тях не е общинска собственост. Сега, много е странно, че в наредбата липсват цени за „В“ група и за „А“ група. Значи, в първия ..., до този момент има такива цени, сега вече по новата наредба няма цени за „В“ група и за „А“ окръжна група, извинявайте „А“ окръжна група, а пък имаме отбор във „В“ група. Значи, излиза, че този отбор не може да ползва Градския стадион. Липсват цени за подрастващи, което означава, че подрастващи също няма как. А, цената за осветление не е дадена на час, а някак си обща цена за осветление, което също е много странно. Липсва цена за провеждане на неспортни мероприятия. Значи, неспортни мероприятия, също могат да се провеждат. И само ще ви дам пример, в Благоевград цената е 12 000 лв. плюс 10 000 лв. депозит, нали ако има някакви увреждания на стадиона. За мене не е обосновано от 300 лв. в момента да скачат на 5 560. Да ви кажа честно бюджета на „Дунав“, понеже ги следя нещата, едва, едва го скалъпва тоя бюджет и най-вероятно ..., нали тука има някакви, не е никакво задкулисие, което не мога да разбера точно какво е и може би отбора и „Дунав“ ще отпадне следващата година, ще отидат да играят на стадион „Дунав“ и с това ще се приключи и темата. Така, че много ви моля, нали този материал не е добре обмислен, не е времето сега да бъде предлаган, има още неща, които трябва да се направят на Градския стадион, свързани с терена. Знаете там прокуратура сезирана и тъй нататък, стадиона не е готов. Благодаря ви.

 **Чл.-кор. проф. Хр. Белоев:** Благодаря. Господин кмета.

 **Г-н Пл. Стоилов:** Не мисля, че преди да е започнал шампионата в „А“ група трябва да пожелаваме на „Дунав“ да изпадне, това просто е абсурдно. Точно ние сме хората, които трябва да подкрепяме футболния клуб, защото русенската общественост повече от 25 години мечта да има отбор в „А“ група. Момчетата направиха не само това, те станаха и четвърти, играха в УЕФА. Това, което тая година направиха и успяха да останат в групата за мене е по стойност абсолютно същото, което направиха, когато станаха четвърти. Клуба е ..., не е общински, за разлика от много други клубове, примерно в Благоевград е общинско предприятие футболния клуб. Значи, клубът си е клуб по всички правила на футболния съюз и общината предвид на това, че футбола е приоритетен спорт прави абсолютно всичко, за да не допусне отново един 30-годишен период, в който ние да нямаме елитен футбол. Вчера съм имал разговори и искам в случая така да ви информирам, че освен проекта, който стартира за отбор в елитната волейболна група, дай Боже и да се случи това, което сме говорили и за мъжкия баскетбол. АЗ съм дал гаранции и там, че общината ..., тоест ще лобирам пред вас вие в новата програма „Спорт“ за следващата година като приоритетни спортове да включим и други такива и да дадем повече пари и за тях, защото разберете младото поколение се възпитава от спортните идоли. А тия спортни идоли са тия, които се създават на терена. Ако обърнахте внимание на това, което Богданов направи като корекция, той неслучайно каза настоящото изменение влиза в сила от 01.01.2019 г. Това не е случайно, защото ние искаме да го съобразим с новия бюджет. Знаете, че по схемата за спонсориране на футболния клуб единствената ... Закона за държавните помощи ние предлагаме, едни пари даваме на спортния клуб, които за него са жизненоважни. Там, ако общинския съвет прецени, ние можем да компенсираме тия цени на клуба, за да може футболния клуб да не бъде ощетен и да може да има една финансова стабилност, защото реално Община Русе е един от най-големите спонсори, който подкрепя тоя отбор. И е нормално това, защото футбола е реклама, футбола е религия. Знаете в момента върви и Световното първенство, всичко в момента е футбол. Що се отнася за подрастващи деца и други, ами там нещата са безплатни, там общината ги поема тия неща. А, това което ... ( коментар от зала не се чува ) „В“ група – има си цени. Разходите ... ( коментар от зала не се чува ) Ама не, има си една цена. Разходите за почистване, за осветление и за всичко останало са едни и същи. Като искаме ... група да играе да си плати 4500. За неспортни мероприятия, аз не мисля, че стадиона трябва да бъде сцена, където ще играят разни чалгаджийски истории, или концерти, или нещо друго, защото заради това да вземем някакви 12 000 лв. ние съсипваме един терен и за мен спортното съоръжение е спортно, и се ползва само за това. Ако сме нормална държава по отношение на тия събития този, който поеме ангажимента да си даде 100%-вите гаранции, че ще възстанови щетите о‘кей, но те не го правят. В моментът имам разправии с едно известно събитие, което се случва всяка година, ами те всяка година потрошават Градския площад и аз съм казал, че докато аз съм кмет ТИР няма да стъпи на площада. Ама много е хубаво събитието. Добре, ще претоварваме, ние ще помогнем, щото събитието е хубаво, ама няма как да пуснем 40-тонни ТИР-ове на стадиона, при всяко влизане и излизане плочките излизат. Същата работа ще стане и за стадиона, така че ние умишлено не сме вкарали неспортни мероприятия, имам предвид предполагам концерти или нещо друго. Имаме уникална Спортна зала, да правят там концерти. И аз мисля, че беше крайно време да направим тези цени, защото това, което е в момента 300 лева, 300 лева за ползване на стадион е абсурдно и съжалявам, че я няма моята приятелка Нина Крушева да и кажа, че тази загуба на Спортни имоти, която е формирана, тя се формира най-вече, заради това, че този стадион на практика ние го даваме без пари. А, имайте предвид, че ... Колко струваше едно почистване? Един мач колко струва? ( коментар от зала не се чува ) Виждате за какво става дума. Значи, ние даваме стадиона за 300 лева, а същевременно общината харчи 12 за поддръжка. Нека да регламентираме тия цени, да вкараме нормални цени, аз не съм съгласен, че те не са съобразени с това, което е по другите градове. Напротив, това дали стадиона е частен или общински, или нещо друго няма значение ...

 **Чл.-кор. проф. Хр. Белоев:** Моля за тишина.

 **Г-н Пл. Стоилов:** ... разходите са едни и същи. И затова аз смятам, че общинския съвет е доказал, че радее за спорта и винаги подкрепя всичко, което е свързано със спорта. Нека да се концентрираме в това, че да, спорта е с голяма социална функция, там трудно може да печелиш особено, ако си община. Но все пак трябва да има някаква възвръщаемост на разходите.

 **Чл.-кор. проф. Хр. Белоев:** Благодаря. Павлов.

 **Проф. Вел. Павлов:** Благодаря, господин Кмет. Друго щеше да бъде, ако в материала имаше нормативно признати разходи, да видим точно за какво става въпрос. Няма такива разходи, не се вижда, скрити са. Искам да ви кажа, че нито един отбор в „А“ група не заплаща такива цени за ползване на стадиона, на който играе в града, в който играе. Натоварваме клуба със 150 000 лв. отгоре и казваме, че милеем за футбола, долу-горе това става. Благодаря ви.

 **Чл.-кор. проф. Хр. Белоев:** Да, господин кмета.

 **Г-н Пл. Стоилов:** Ама, Вие не ме слушате, професоре какво Ви казвам. Вкарваме го от 1 януари и когато гледаме Програма „Спорт“ ние ще предложим да бъде увеличена сумата за спонсорство на клуба, с което ние ще го подкрепим отново финансово с тези разходи, които дава той по новите цени. Примерно, няма да дава 4500, ще дава 1000 или 1500. А що се отнася за това какви пари дава като ходи, като гостува, чуйте се с д-р Симеонов, той да Ви каже какво примерно ни костваше едно ..., една игра на стадиона в Разград, колко пари струваше.

 **Чл.-кор. проф. Хр. Белоев:** Благодаря, Пламен Рашев, след това Иво Пазарджиев.

 **Г-н Пл. Рашев:** Уважаеми колеги, уважаеми господин Председател, уважаеми господин Кмете, една реплика, това не е спонсорство, защото тя е забранена за професионалните клубове, това е реклама, нали така? ( коментар от зала не се чува ) Да, щото много пъти коментираме, че не можем да правим такива неща за професионални клубове. В случая, аз съм солидарен с мнението на проф. Павлов, той го изказа по академично. Аз ще задам много по-елементарен въпрос, който гражданите, феновете, особено във време на световно първенство се интересуват има ли връзка между наема, който ще иска общината и цената на билетите, които ще има за посещение на футболните мачове? Може да ми отговорите веднага, не няма връзка, едното е пазарно, другото е също пазарно, но в края на краищата хората се интересуват цената на билетите като посещават мачовете. И някой, ако може да каже от тая трибуна до каква сума ще се простира цената на билетите? Още повече сега пак покрай това световно, където много сме заковани пред телевизорите виждаме, защото Веско каза, че голям разход е, когато се чистят 2 дена след мач на стадиона, виждаме точно африканските фенове как си почистват след мачове, когато те играят. ( коментар от зала не се чува) Да, то това е въпроса. Това е въпроса как да накараме русенци, феновете да направя така, че да бъдат достатъчно културни поне едрите вестници, хартии ...

 **Чл.-кор. проф. Хр. Белоев:** Моля за тишина.

 **Г-н Пл. Рашев:** ... които обикновено си вземат вестници и хартии, за да не се седне на някое оцапано седалище, защото това е проблема. Отивайки на мач ти трябва да вземеш вестник задължително, щото иначе жена ти ще ти се кара после. Как иначе? В тоя аспект има достатъчно много неща да се конкретизират, дано до края на годината, когато ще влезе ...

 **Чл.-кор. проф. Хр. Белоев:** Моля за тишина.

 **Г-н Пл. Рашев:** ... имаме достатъчно ...

 **Чл.-кор. проф. Хр. Белоев:** Моля за тишина.

 **Г-н Пл. Рашев:** ... с фен клуба на „Дунав“ разговори, Веско, с характер такъв, че да вземем пример от африканските фенове донякъде, за да намалим цената на билетите, нали това е. Едното е пазарно и другото е пазарно. Благодаря.

 **Чл.-кор. проф. Хр. Белоев:** Благодаря. Кмета.

 **Г-н Пл. Стоилов:** Почвам от фен клуба, искам да кажа, че без да съм им някакъв адвокат, фен клуба са тия, които цапат най-малко стадиона. Аз редовно ходех на мач, напоследък по-рядко, но това, което имам като обещание от тяхното ръководство и което стриктно се спазва е, че те са изключително дисциплинирани и самите си прилагат изключително строги санкции към техни членове, ако нарушават реда. Ще ги помолим, но те ще си очистят тяхното. Дали гражданина, който влиза с билетче от Кауфланд, както беше в началото вместо да плати 4 лева, ще си вземе вестника и ще си събере семките, където е плюл. Значи, това е възпитание и лична култура. Така, че, ако искаме да е чист стадиона и да не харчим такива пари, тоя, който отиде дан стадиона да бъде така добър да си прибере боклуците и да не се държи просташки да хвърля фасове навсякъде ...

 **Чл.-кор. проф. Хр. Белоев**: Моля за тишина.

 **Г-н Пл. Стоилов:** ... да плюе семки на тия, които са пред него и на по-предния ред и после да казваме, че е мръсно. Няма никаква връзка това, което днеска обсъждаме с цената на билетите. Ако сте обърнали внимание стадиона ...

 **Чл.-кор. проф. Хр. Белоев:** Моля за тишина.

 **Г-н Пл. Стоилов:** ... се предоставя на футболния клуб, той си организира продажба на билети и всичко останало. Каква е цената на билета? Има си управителен съвет, въпроси към него. Но аз смятам, че това, което те имат като политика е гъвкаво и е съобразено с това, че по-добре да имаш повече публика на стадиона при по-ниски цени на билетите, отколкото обратното. В крайна сметка общината не влияе на това решение на клуба. Само ще кажа, че ако ние наистина сме истински фенове и милеем за футбола, не е да търсим ..., щото аз имам по 10-тина обаждания да му намеря пропуск или да го пусна второто полувреме да влезе, тоест да не даде 4 лева. Ако ние сме истински фенове на футбола ще си платим 8-те или 4-те лева, ще си влезем. Значи, това е една ..., феновете могат да бъдат най-големия спонсор на клуба, защото при едни билети от 5 лева, ако дойдат 6000 човека на един мач ..., за съжаление повече от 1500-2 в последната година не са идвали, това са 30 000 лева от един мач. Тук поправям г-н Павлов около 100 000 лева ще даде клуба, защото те имат около 20 мача на полусезон. И това нещо може да бъде компенсирано. Специално за цената на билетите при положение, че нямаме генерален спонсор, при положение, че въпреки всички усилия нашия клуб е изряден във всяко едно отношение с финансовите си параметри и с дисциплината, която спазва, ние феновете, ако наистина радеем за футбола ще си купим билет, ще си купим два, ще отидем, ще седнем на стадиона, щото тия 6 или 7 лева, това си влиза изцяло в клуба, а там всичко, което е като разход на средства си е прозрачно. Казвам го, защото имаме двама члена в управителния съвет, това е секретаря на общината и заместник-кмета Григоров и те са там не, за да администрират футбола, а просто да дадат и сигурност на клуба и от друга страна да държим за прозрачността и затова как се харчат средствата.

 **Чл.-кор. проф. Хр. Белоев:** Благодаря. Иво Пазарджиев.

 **Г-н Иво Пазарджиев:** Уважаеми колеги, учуден съм, че тая точка предизвика толкова много дебати тъй като предложението е съвсем нормално. Може би дебатите тръгнаха от изказването на г-н Велизар Павлов, който така реши да си припише някаква роля на спасител на клуба, то няма такава нужда някой да го спасява. Лично аз си направих труда да разговарям с президента на клуба д-р Симеонов, който ми заяви, че тази цена не е проблем за клуба да се плаща. Аз като общински съветник от друга страна, пък искам стадиона да бъде поддържан добре, да бъде обновяван, а не от него да лъха на социализъм. А той ..., това, за да се случи трябват финанси, трябва финансов ресурс. Ето по този начин ще се осигурят тия финанси, а не на гърба на спорта да се печели, както каза г-н Павлов.

 **Чл.-кор. проф. Хр. Белоев:** Моля за тишина.

 **Г-н Иво Пазарджиев:** Беше казано, че липсват и цени за „В“ група, ами да, не е необходимо „В“ група да играе на Градския стадион, има други стадиони в града, където те ще играят. Разходите за един мач са едни и същи, нали така, г-н Богданов? ( коментар от зала не се чува ) Ако на „В‘ група направиш цена от 1000 лева няма да се покрие разхода за ползване на тоя терен. И там въобще не е мястото да се ползва от подрастващи и от граждани, това е място, където трябва да се ползва от професионални клубове, които да играят официалните си срещи. И наистина това да бъде едно съоръжение, което да бъде в приветлив вид, който да посреща русенци и гостите на града. Благодаря.

 **Чл.-кор. проф. Хр. Белоев:** Благодаря. Велизар Павлов, реплика.

 **Проф. Вел. Павлов / реплика /:** Не съм спасител на футболния клуб и не съм искал да бъда.

 **Чл.-кор. проф. Хр. Белоев:** Моля за тишина.

 **Проф. Вел. Павлов:** Първо, аз говорих също с д-р Симеонов, той заяви пред мен точно обратното, че тези пари са непосилни и те не могат и няма да ги плащат. Друго нещо, което мога да кажа е, че не е правилно публична общинска собственост да лишаваме отбори от „В“ група да ползват това съоръжение. Навсякъде, във всички наредби, отворете интернет ще видите, че има разценки за „В“ група, за „Б“ група, за „А“ група. Не може да лишаваме, още повече ние имаме отбор във „В“ група в момента – „Локомотив Русе“. Как ще лишим „Локомотив Русе“ да играе на Градския стадион? Защо?

 **Чл.-кор. проф. Хр. Белоев:** Дуплика, заповядай.

 **Г-н Иво Пазарджиев / дуплика /:** Първо да се извиня на Божидар Йотов, който ми каза, че не му харесвало това, което казах, че лъхало на социализъм. Ами да, от социализма не е правено нищо, г-н Йотов, така да сте спокойни вашата група. ( коментар от зала не се чува ) Да.

 **Чл.-кор. проф. Хр. Белоев:** Моля за тишина.

 **Г-н Иво Пазарджиев:** Сега, пак казвам не е необходимо „В“ група, „А“ окръжна, чалга певици, някой друг, освен „А“ и „Б“ група да ходи на тоя стадион. Не виждам каква е драмата и адмирации към ..., забравих да го кажа в предишното изказване от Мариета Волф към кмета, че пое ангажимент там да не се провеждат чалга концерти.

 **Чл.-кор. проф. Хр. Белоев:** Благодаря. Заповядай, Галин Ганчев.

 **Г-н Г. Ганчев:** Аз ще бъда много кратък. Аз подкрепих на комисии, на младежта и спорта и на ЗОРС цената. Недейте забравя ... искам само, съвсем кратко, щото ние дебата го водихме основно в комисиите и сега се чудя защо толкова много говорим. Недейте забравя, че клуба е търговско дружество, едно. Второ, недейте забравя, че общинския съвет и общината привеждат 250 000 лева на тоя клуб. И трето, недейте забравя, че по време на един футболен мач ..., казвам го, защото съм бил председател на управителния съвет на „Дунав“ известно време и знам, в един мач има поне 6 други дейности, от които се печели. И те могат достатъчно средства да изкарат и от други неща, с които да си покрият този разход.

 **Чл.-кор. проф. Хр. Белоев:** Да, благодаря. Други? Към Велизар Павлов, имаше ли предложение за оттегляне на точката или призовахте за оттегляне само? ( коментар от зала не се чува ) Призовахте, добре. Гласуваме точката така, както е решението.

**КВОРУМ – 46. С 39 гласа „за”, 4 „против” и 3 „въздържали се” се прие**

**РЕШЕНИЕ № 881**

На основание чл. 79 от АПК, чл. 21, ал.2, във вр. с ал.1, т.23 и чл. 17, ал.1, т.10 от Закона за местното самоуправление и местната администрация, във връзка с чл.6, ал.2 и чл. 9 от Закона за местните данъци и такси, Общински съвет - Русе реши:

Приема Наредба за изменение и допълнение на Наредба № 16 на Общински съвет – Русе за определянето и администрирането на местните такси, цени на услуги и права на територията на Община Русе, със следното съдържание:

§ 1. В глава трета, в чл. 59, ал. 1, т. 51. 3. За официални футболни срещи от Републиканското първенство: Текстът :„-за окръжна и „В” група -150.00лв. ; -за „Б” група - 225.00лв.; -за „А” група и международни срещи - 300.00лв.” се изменя и придобива следната редакция:

т.51.3.1. Футболна среща от „Б“ футболна група /с ДДС/;

Ползване на терен - 1025 лв.

Ползване на трибуна, вкл. каси, права за продажба и търговия с аксесоари и др. - 890 лв.

Ползване на съблекални, съдийска стая, конферентна зала, медицински кабинет, допинг кабинет, стая за делегата - 250 лв.

Ползване на осветление - 300 лв.

Ползване на озвучаване - 140 лв.

Ползване на реклама - 175 лв.

т.51.3.2 Футболна среща от „А“ футболна група /с ДДС/

Ползване на терен - 2 050 лв.

Ползване на трибуна, вкл. каси, права за продажба и търговия с аксесоари и др. - 1780 лв.

Ползване на съблекални, съдийска стая, конферентна зала, медицински кабинет, допинг кабинет, стая за делегата - 500 лв.

Ползване на осветление - 600 лв.

Ползване на озвучаване - 280 лв.

Ползване на реклама - 350 лв.

§ 2. В глава трета, в чл. 59, ал. 1, т. 51. 2. За тренировка на футболен отбор: Цената „150,00 лв. на час.“ се заличава.

§ 3. Настоящата наредба влиза в сила на 01.01.2019 г.

**16 Точка**

**Приемане на Наредба за изменение и допълнение на Наредба №16 на Общински съвет – Русе и администрирането на местните такси, цени на услуги и права на територията на Община Русе**

 **Чл.-кор. проф. Хр. Белоев:** Заповядайте, госпожа Личева.

 **Г-жа М. Личева:** Уважаеми общински съветници, предложението е свързано с изменение на Наредба 16 по отношение на таксите за деца в детски ясли и детски градини, за деца с увреждания. Промяната се налага от факта, че вече са отпаднали различни нормативни документи на национално ниво и трябва да синхронизираме нашата наредба.

 **Чл.-кор. проф. Хр. Белоев:** Благодаря. По точката въпроси и изказвания? Няма. Гласуваме.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 882**

О На основание чл. 79 от АПК, чл. 21, ал. 1, т. 7 и ал. 2 от Закона за местното самоуправление и местната администрация (ЗМСМА) и във връзка с чл. 9 от Закона за местните данъци и такси (ЗМДТ), Общински съвет - Русе реши:

Приема Наредба за изменение на Наредба № 16 за определянето и администрирането на местните такси, цени на услуги и права на територията на Община Русе, както следва:

§ 1. В чл. 28, ал. 3 се правят следните изменения:

1. В т. 1 отпада текстът „(I или II група инвалидност)“.

2 В т. 2 се изменя така: „деца с определен вид и степен на увреждане от 50 до 100 на сто“.

§ 2. Наредбата за изменение на Наредба №16 за определянето и администрирането на местните такси, цени на услуги и права на територията на Община Русе влиза в сила от 01.07.2018 г.

**17 Точка**

**Стартиране на процедура по чл. 36в, ал. 1, т. 1 от Правилника за прилагане на Закона за социално подпомагане за разкриване на Център за социална рехабилитация и интеграция за деца, като делегирана държавна дейност**

 **Чл.-кор. проф. Хр. Белоев:** Заповядайте, госпожа Личева.

 **Г-жа М. Личева:** Предложението е свързано с цел осигуряване на устойчивост на социалната услуга. В моментът се реализира като проект тази социална услуга, имаме ангажимент за устойчивост. Практика е да стартираме процедура за делегирана дейност, както досега се е случвало, затова молим да подкрепите решението.

 **Чл.-кор. проф. Хр. Белоев:** Благодаря. Въпроси и изказвания? Няма. Гласуваме точката.

**КВОРУМ – 41. С 41 гласа „за”, 0 „против” и 0 „въздържали се” се прие**

**РЕШЕНИЕ № 883**

На основание чл. 21, ал. 1, т. 8 и т. 23 и ал. 2 от ЗМСМА и чл. 36в, ал. 3, т. 1 от Правилника за прилагане на Закона за социално подпомагане, Стратегията за развитие на социалните услуги и Годишния план за действие към стратегията на Община Русе, Общински съвет Русе

1. Дава съгласие Община Русе да разкрие социалната услуга „Център за социална рехабилитация и интеграция“ за деца, в гр. Русе, кв. „Дружба“ 2, ул. „Йосиф Цанков“ № 45-47, като делегирана държавна дейност, с капацитет 20 места, считано от 01.01.2019 г.

2. Възлага на Кмета на Община Русе да изпрати Решението на Общински съвет до Регионална дирекция за социално подпомагане – Русе, за изготвяне на предложение до Изпълнителния директор на Агенция за социално подпомагане – София, за разкриване на социалната услуга „Център за социална рехабилитация и интеграция“ за деца, в гр. Русе, кв. „Дружба“ 2, ул. „Йосиф Цанков“ № 45-47, като делегирана държавна дейност, с капацитет 20 места, считано от 01.01.2019 г.

**18 Точка**

**Промяна вида на социалните услуги Център за настаняване от семеен тип за деца и/или младежи с увреждания – „Надежда“ и Център за настаняване от семеен тип за деца и/или младежи с увреждания – „Любов“ в Център за настаняване от семеен тип за младежи с увреждания – „Надежда“ и Център за настаняване от семеен тип за младежи с увреждания – „Любов“, считано от 01.01.2019 г.**

 **Чл.-кор. проф. Хр. Белоев:** Заповядайте.

 **Г-жа М. Личева:** Това са услуги, които в момента действат. Знаете всички разкрихме ги проект, вече се осигуряват като делегирана дейност. Промяната е свързана с това, че към откриването им се настаняваха деца и младежи, вече децата са пораснали, няма нито едно дете, което е на възраст под 18 години. Тоест се променя профила на услугата, затова молим да подкрепите да променим услугата от деца и младежи само за младежи.

 **Чл.-кор. проф. Хр. Белоев:** Благодаря. Въпроси и изказвания? Няма. Гласуваме по точка 18.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 884**

О На основание чл. 21, ал. 1, т. 23 и ал. 2 от ЗМСМА, чл. 18, ал. 1, т. 2 от Закона за социалното подпомагане и чл. 36в, ал. 3, т. 1 от Правилника за прилагане на Закона за социално подпомагане, общинският съвет реши:

1. Дава съгласие за промяна във вида на социалните услуги от Център за настаняване от семеен тип за деца и младежи с увреждания – „Надежда“ и Център за настаняване от семеен тип за деца и младежи с увреждания – „Любов“ в Център за настаняване от семеен тип за младежи с увреждания – „Надежда“ и Център за настаняване от семеен тип за младежи с увреждания – „Любов“, с непроменен капацитет, считано от 01.01.2019 г.

2. Средствата за издръжка се определят по стандарта за съответната календарна година, като делегирана от държавата дейност от Министерството на финансите.

3. Възлага на Кмета на Община Русе да изпрати Решението на Общински съвет до Регионална дирекция за социално подпомагане – Русе, за изготвяне на предложение до Изпълнителния директор на Агенция за социално подпомагане – София, за промяна на вида на социалните услуги от Център за настаняване от семеен тип за деца и младежи с увреждания – „Надежда“ и Център за настаняване от семеен тип за деца и младежи с увреждания – „Любов“ в Център за настаняване от семеен тип за младежи с увреждания – „Надежда“ и Център за настаняване от семеен тип за младежи с увреждания – „Любов“, като делегирана държавна дейност.

**19 Точка**

**Изпълнение на проект ROBG 290 „Писмените съкровища на долен Дунав“ от програмата за трансгранично сътрудничество Румъния – България**

 **Чл.-кор. проф. Хр. Белоев:** Заповядайте, господин Карапчански.

 **Д-р Стр. Карапчански:** Уважаеми госпожи и господа общински съветници, одобрен е и пред подписване на договор за съфи…, за финансиране по програмата за трансгранично сътрудничество е проекта на РБ “Любен Каравелов“, насочен към опазване и използване на писменото и литературното културно богатство на трансграничния регион. Знаете, че е рутинна процедура преди подписване на подобни договори за осигуряване на безвъзмездна финансова помощ общинския съвет да даде съгласие от една страна за извършване на разходи и осигуряване на съфинансиране, в конкретният случай от минимум 2% от одобрения бюджет. И от друга страна това е едно нововъведение по програмата, съгласие за авансиране на необходимите разходи. Формулирали сме го във втора точка – Дава съгласие РБ „Любен Каравелов“ да осигури временно необходимите средства за финансиране на дейностите по проекта до последващото им възстановяване по програмата.

 **Чл.-кор. проф. Хр. Белоев:** Да, благодаря. По точката въпроси и изказвания? Галин Ганчев, заповядай.

 **Г-н Г. Ганчев:** Помолих на двете комисии да има човек, не знам сега има ли, който да разкаже точно какво ще се прави. Нямам ...

 **Чл.-кор. проф. Хр. Белоев:** Директорът на библиотека е тука.

 **Г-н Г. Ганчев:** ... Нямаме нищо против, ще подкрепим точката, но все пак искаме да знаем. Само още малко като изпратим примерно децата на екскурзия с кораб по Долен Дунав къде ще отидат и какво ще бъде свързано с това с четенето, с желанието да работи с книгата и т.н. Благодаря.

 **Чл.-кор. проф. Хр. Белоев:** Изчакайте. Правите ли предложение да се изкаже, за да го гласувам. (коментар от зала не се чува) Да, гласуваме да се изкаже директора на библиотеката.

 **Г-жа Т. Евтимова:** Уважаеми общински ...

 **Чл.-кор. проф. Хр. Белоев:** Чакай да гласуваме. Има ред и процедура, която трябва да спазим.

**КВОРУМ – 44. С 42 гласа „за”, 0 „против” и 2 „въздържали се” се прие предложението.**

 **Чл.-кор. проф. Хр. Белоев:** Заповядайте, сега.

 **Г-жа Т. Евтимова:** Прощавайте. Уважаеми общински съветници, първо, първата дейност, която ще се направи е да се направи проучване за писмените съкровища на целия Долен Дунав. Да, ще има и литературен фестивал за деца, които наистина ще отидат в Румъния, румънски деца ще дойдат в България. Но този проект не е важен само за русенската библиотека. С този проект се направи огромен пробив ще се отнася до българската библиотечна гилдия. В одобряването и кандидатстването на такъв вид европейски проекти. Разбира се целия проект ще бъде изпълнен с високи технологии, които ще се закупят, ще се започне с бук-скенер, фоксскрий, тъчскрийн, холограмни пирамиди, холограмни кубове, промоутър и т.н. Така, че това писмено културно наследство да бъде по-примамливо и по-атрактивно представено, за да може да се повишат потребителите и на нашата библиотека, и на румънските библиотеки.

 **Чл.-кор. проф. Хр. Белоев:** Да, благодаря. Други по точката? Гласуваме решението.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 885**

 На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация, Общинският съвет реши:

 1. Дава съгласие за извършване на разходи от бюджета на Регионална библиотека „Любен Каравелов“, необходими като собствен принос по проект ROBG-290 „Писмените съкровища на Долен Дунав“, одобрен за финансиране от програмата за трансгранично сътрудничество Интеррег Румъния – България V-А, в размер на 2% от одобрения бюджет по проекта.

2. Дава съгласие Регионална библиотека „Любен Каравелов“ – Русе да осигури временно необходимите средства за финансиране на дейностите по проекта, до възстановяването им от програмата.

**20 Точка**

**Участие на Община Русе в Учредителен комитет за учредяване на Организация за управление на Дунавски туристически район по Закона за туризма**

 **Чл.-кор. проф. Хр. Белоев:** Заповядайте.

 **Г-жа Д. Бирова:** Уважаеми общински съветници, предложението е изцяло обвързано със Закона за туризма и предвиденото туристическо райониране на страната на 9 туристически района. Русе е определен за център на Дунавски туристически регион, което предпоставя инициативата за учредяване на Организация за управление на Дунавския туристически регион и съответно определяне на представител на Община Русе в учредителния комитет.

 **Чл.-кор. проф. Хр. Белоев:** Да, благодаря. Въпроси и изказвания по точката? Пламен Рашев.

 **Г-н Пл. Рашев**: Колеги, с няколко думи в подкрепа на това предложение, знаем всички в следващия програмен период, който се очертава след 2020, той е свързан с кохезионни фондове за предимно по-слабите райони. Не може да не кажем, че един от слабите райони икономически развит е Дунавския район в долното течение на Дунав, в това число и българската част, където са тези 67 общини. В тая връзка като център Русе и искайки да развиват туризма ние не може да си зададем въпроса кое е най-подходящото средство за туризъм по Дунавския район. И веднага отговорът от само себе си, ами корабите и това плаване по река Дунав. В тоя смисъл пак го казвам, че ние като център на такъв туристически район трябва да осигурим тия кораби, а от къде, под каква форма, това е вече друг въпрос. Искам да закача това, което изказване правя в момента към онова, което преди 1 сесия направихме, безгрижно се отделихме от проблема на Русенската корабостроителница, тъй като той не е наш. Благодаря за вниманието.

 **Чл.-кор. проф. Хр. Белоев:** Благодаря. Други? Сашо Неделчев.

 **Г-н Ал. Неделчев:** Благодаря, проф. Белоев. Уважаеми господин Кмете, уважаеми колеги, съжалявам, че ще питам на сесия, тъй като в комисиите, в които участвам точката не е обсъждана. Похвално е това, че Русе е център на този туристически район, един от деветте, аз ще подкрепя естествено направеното предложение. Въпросът ми е по-скоро готовността ни да задействаме работата на този туристически район и на Организацията за управление на туристическия район. Виждам, че са заложени доста дейности, които тя трябва да осъществява, включително проекти по евро ..., по линия на европейски програми, поддържане и създаване поддържане на база данни за туризма и т.н. Въпросът ми е имаме ли готовност, примерно помещения, организацияи кога се планира евентуално да заработи? Благодаря.

 **Чл.-кор. проф. Хр. Белоев:** Да, благодаря. Кой ще отговори? Заповядайте.

 **Г-жа Д. Бирова:** Организацията за управление на туристическия регион следва да бъде създадена след като бъде учреден и чак тогава да заработи. Да бъдат приети правилата за работата на самата организация.

 **Чл.-кор. проф. Хр. Белоев:** Да, но имаме готовност да правим тия неща?

 **Г-жа Д. Бирова:** Естествено имаме готовност, предприети са действия, инициирано е ..., имаме готовност от страна на други общини, които искат, са заявили желание да се включат в тази организация. ( коментар от зала не се чува ) Как къде да ги сложим? ( коментар от зала не се чува ) Чисто като помещение ли? ( коментар от зала не се чува )

 **Чл.-кор. проф. Хр. Белоев:** Господин кмета.

 **Г-н Пл. Стоилов:** Да не слагаме каруцата пред коня сега. Община Русе е една от финансово стабилните общини, която има много собственост и много помещения, така че има къде да ги разположим. Само ви давам един пример, за да е в центъра, това, което са помещенията на Сметната палата си стоят все така. Така, че нека да видим акта за учредяване, от там да стартират плановете за новия период със съответните задачи и на базата на това ще преценим, ако има структура, която трябва да администрира, а то задължително ще има, тогава ще предложим на общинския съвет вариант за това къде да ги сложим. Но ние нямаме проблем с тези технически въпроси като помещения, като осигуряване. Още повече самото кандидатстване в тази процедура дава един доста солиден бюджет, който ще идва от Министерството на туризма, който ще осигурява дейностите. Така, че аз мисля, че ние просто ще направим уникална грешка, ако не се възползваме от тоя шанс ние да създадем тая организация. И точно с тази организация и с правилното администриране бихме задържали корабите, които акостират тука. А, пък Корабостроителницата е бизнес, г-н Рашев, тя няма нищо общо с туризма.

 **Чл.-кор. проф. Хр. Белоев:** Благодаря. Други? Няма. Гласуваме точката.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 886**

О На основание чл. 21, ал. 2 от ЗМСМА, във връзка с чл. 21, ал. 1, т. 15 от ЗМСМА, чл. 24, ал. 2, т. 3 от Закона за туризма, Общински съвет – Русе реши:

1.Одобрява участието на Община Русе в Организацията за управление на Дунавски туристически район /ОУДТР/ и в Учредителния комитет за създаване на организацията.

2.Определя Пламен Пасев Стоилов - Кмет на община Русе за представител на община Русе в Учредителния комитет за създаване на Организацията за управление на Дунавски туристически район /ОУДТР/, а в негово отсъствие –упълномощено от него лице.

**21 Точка**

**Даване на разрешение за изработване на проект за Подробен устройствен план – План за застрояване за поземлен имот с идентификатор 63427.186.12 по КККР на гр. Русе, находящ се в м. „Гъстите круши“**

 **Чл.-кор. проф. Хр. Белоев:** Заповядайте, госпожа Бучуковска.

 **Арх. Жив. Бучуковска:** Уважаеми общински съветници, имота е земеделска територия с начин на трайно ползване нива. В изработеното от възложителят задание се предлага подробен устройствен план, план за застрояване със зона смесено-обществено обслужваща, складова, с необходимите параметри и устройствени показатели. Предлагам на вашето внимание одобряване на задание за изработване на подробен устройствен план, както и разрешаване изработването на план за застрояване за посочения имот.

 **Чл.-кор. проф. Хр. Белоев:** Благодаря. Въпроси и изказвания по тази точка? Няма. Гласуваме.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 887**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 110, ал. 1, т. 3 от ЗУТ и искане с вх. №УТ-27-16 от 03.04.2018 г., от „ПАЛЕТ СЪРВИС“ ООД, Общински съвет – Русе реши:

1. Одобрява задание за изработване на Подробен устройствен план (ПУП) – План за застрояване (ПЗ) за ПИ с идентификатор 63427.186.12 по КККР на гр. Русе, находящ се в местност „Гъстите круши“, като се определя смесена обществено обслужваща и складова зона (Сос). С ПЗ се предвижда с ограничителни линии ново, свободно разположено застрояване, изтеглено на законоустановените отстояния от граници на имота и с височина до 10,00 м. и при спазване сервитутите на преминаващите през имота проводи. Предвижданията на ПУП-ПЗ са съобразени с учреденото право на преминаване през югозападната част на имота, с ивица с площ от 522,69 кв.м. при ширина 5,30 л.м. от границата с ПИ 63427.186.3, съгласно нотариален акт №278 от 05.09.2008 г., вписан в том IX с рег. №17864, в дело №1300 в Служба по вписванията.
2. Разрешава изработването на ПУП – ПЗ за ПИ с идентификатор 63427.186.12 по КККР на гр. Русе, находящ се в местност „Гъстите круши“, в съответствие с одобреното в т. 1 задание.

**22 Точка**

**Даване на разрешение за изработване на проект за Подробен устройствен план – План за застрояване за поземлен имот с идентификатор 63427.154.26 по КККР на гр. Русе, находящ се в м. „Хайдук дере“**

 **Чл.-кор. проф. Хр. Белоев:** Заповядай, Бучуковска.

 **Арх. Жив. Бучуковска:** Идентично предложение, поддържаме предложението.

 **Чл.-кор. проф. Хр. Белоев:** Благодаря. Въпроси и изказвания? Няма. Гласуваме точката.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 888**

О На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 110, ал. 1, т. 3 от ЗУТ и искане с свх. №УТ-27-18 от 18.04.2018 г., от Елеонора Георгиева Цветкова, Общински съвет – Русе реши:

1. Одобрява задание за изработване на Подробен устройствен план (ПУП) – План за застрояване (ПЗ) за ПИ с идентификатор 63427.154.26 по КККР на гр. Русе, находящ се в местност „Хайдук дере“, като се определя „Вилна зона“ (Ов), каквото е отреждането по Общия градоустройствен план на гр. Русе за територията, в която попада имота, като се спазят изискванията за параметри съгласно чл. 29 от Наредба №7 от 22.12.2003 г. за правила и нормативи за устройство на отделните видове територии и устройствени зони. С ПЗ се предвижда промяна предназначението на земята и ново застрояване с ограничителни линии, свободно разположено в имота на законоустановените отстояния от граници и с височина до 7,00 м. Като елемент за плана се запазва само сграда с идентификатор 63427.154.26.1, с функционално предназначение за друг вид сграда за обитаване, брой етажи 1 и застроена площ 29,00 кв.м.
2. Разрешава изработването на ПУП – ПЗ за ПИ с идентификатор 63427.154.26по КККР на гр. Русе, находящ се в местност „Хайдук дере“, в съответствие с одобреното в т. 1 задание.

**23 Точка**

**Даване на разрешение за изработване на проект за Подробен устройствен план – План за застрояване за поземлени имоти с идентификатор 63427.150.490, 150.519, 150.520, 150.521, 150.522 и 150.523 по КККР на гр. Русе, находящ се в м. „Караманлийка“**

 **Чл.-кор. проф. Хр. Белоев:** Заповядайте, госпожа Бучуковска.

 **Арх. Жив. Бучуковска:** Отново стандартна процедура по ЗУТ със зона вилна.

 **Чл.-кор. проф. Хр. Белоев:** Благодаря. Въпроси и изказвания? Няма. Гласуваме точката.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 889**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 110, ал. 1, т. 3 от ЗУТ и искане с вх. №УТ-27-19 от 18.04.2018 г., от Иван Иванов Хаджииванов, Общински съвет – Русе реши:

1. Одобрява задание за изработване на Подробен устройствен план (ПУП) – План за застрояване (ПЗ) за ПИ с идентификатор 63427.150.490, 150.519, 150.520, 150.521, 150.522 и 150.523 по КККР на гр. Русе, находящ се в м. „Караманлийка“, като се променя предназначението на цялата площ на имотите и се определя „Вилна зона“ (Ов), каквото е отреждането по Общия градоустройствен план на гр. Русе за територията, в която попада имотите, като се спазят изискванията за параметри съгласно чл. 29 от Наредба №7 от 22.12.2003 г. за правила и нормативи за устройство на отделните видове територии и устройствени зони. С ПЗ се предвижда обединяване на всички имоти в един след промяна предназначението на земята и с ограничителни линии ново, свободно разположено застрояване, изтеглено на законоустановените отстояния от граници на имотите и с височина до 7,00 м., като се обследват възможностите на чл. 29, ал. 2 от Наредба №7 от 22.12.2003 г. В ПИ 63427.150.490 и ПИ 63427.150.520 има съществуващи сгради с предназначение – друг вид сграда за обитаване и със застроена площ съответно 16,00 кв. м. и 19,00 кв.м., които не се запазват като елемент на застроителния план.
2. Разрешава изработването на ПУП – ПЗ за ПИ с идентификатор 63427.150.490, 150.519, 150.520, 150.521, 150.522 и 150.523 по КККР на гр. Русе, находящ се в м. „Караманлийка“, в съответствие с одобреното в т. 1 задание.

**24 Точка**

**Одобряване на подробен устройствен план /ПУП/ - план за улична регулация /ПУР/, изменение на план за улична регулация /ИПУР/, план за регулация /ПР/ и изменение на план за регулация /ИПР/ на селищно образувание „ДЗС“, Община Русе**

 **Чл.-кор. проф. Хр. Белоев:** Заповядайте.

 **Арх. Жив. Бучуковска:** Предлагам на вашето внимание одобряване на подробен устройствен план, план за улична регулация на територията на селищно образуване „ДЗС“, Община Русе. Още 2013 година този план е разрешен с решение на общинския съвет. Проведени са всички процедури по обявяване в държавен вестник, както и е приет на Общински експертен съвет по устройство на територията. Така, че това решение, което следва да бъде взето е одобряване и последно решение за регулационния план на ДЗС, Община Русе.

 **Чл.-кор. проф. Хр. Белоев:** Благодаря. Въпроси и изказвания по тази точка ? Няма. Режим на гласуване.

**КВОРУМ – 38. С 38 гласа „за”, 0 „против” и 0 „въздържали се” се прие**

**РЕШЕНИЕ № 890**

О На основание чл. 21, ал. 2, чл. 21, ал. 1, т. 11 от ЗМСМА, чл. 129, ал. 1, чл. 110, ал. 1, т. 2, чл. 136, ал. 1, чл. 134, ал. 1, т. 1 във връзка с чл. 134, ал. 2, т. 2 от ЗУТ, Решение №8 от Протокол №11/23.05.2018 г. на ОЕСУТ и искане вх. №УТ-17-17/27.02.2014 г. от Община Русе, Общински съвет - Русе реши:

 Одобрява ПУП – ПУР, ИПУР, ПР и ИПР на селищно образувание „ДЗС“, Община Русе, както следва:

1. Създават се нови улици със следните улични оси и осови точки:
* от 10339 до 10344 /през о.т. 10340, 10341, 10342 и 10343/;
* от 10383 до 10355;
* от 10382 до 10356 /през о.т. 10357/;
* от 10359 до 10351;

 - от 10386 до 10345 /през о.т. 10385, 10377, 10378, 10379, 10380, 10381, 10360, 10361, 10350, 10349 и 10346/ ;

- от 10362 до 10348 /през о.т. 7047 и 10403/;

- от 10374 до 10376 /през о.т. 10375/;

- от 7035 до 7059;

- от 7033 до 7036;

 - от 10388 до 10402 /през о.т. 10373, 10372, 10404, 10371, 10370, 10369, 10368, 10367, 10365 и 10366/;

- от 7024 до 7030;

- от 7029 до 10393 /през о.т. 7039/;

- от 10389 до 10390;

- от 10390 до 10392;

- от 10340 до 10385 /през о.т. 10384/;

- от 10341 до 10379 /през о.т. 10383 и 10382/;

- от 10342 до 10353;

- от 10354 до 10381 /през о.т. 10355, 10356 и 10357/;

- от 10352 до 10360 /през о.т. 10358 и 10359/;

- от 10343 до 10350 /през о.т. 10351/;

- от 10387 до 10348 /през о.т. 10346, 10345 и 10347/;

 - от 10349 до 10393 /през о.т. 7047, 10403, 10402, 10401, 10400, 10399, 10398, 10397, 10396, 10395 и 10394/;

- от 10361 до 10365 /през о.т. 10362, 7059, 10363 и 10364/;

- от 10380 до 10368 /през о.т. 7035 и 7036/;

- от 10377 до 10371 /през о.т. 10376 и 7033/;

- от 10375 до 10389 /през о.т. 10372 и 7024/;

- от 10370 до 10392 /през о.т. 7030, 7029, 10390 и 10391/;

- от 10367 до 10392 /през о.т. 7039/;

 2. С изменението на плана за улична регулация отпада улицата от о.т. 7025 до о.т. 7056 / през о.т. 7026, 7027,и 7040/. Изменят се уличните оси на улиците и се заличават визираните осови точки:

* по ул. „Централна“ от о.т. 7050 до о.т. 7048 /през о.т. 7049/;
* по ул. „Омайниче“ от о.т. 7020 до о.т. 7034 /през о.т. 7021/;
* по ул. „Теменуга“ от о.т. 7023 до 7043 /през о.т. 7022, 7032, 7031, 7037, 7038, 7045 и 7044/;

 - по ул. „Липа“ от о.т. 7050 до о.т. 7046 и от о.т. 7059 до о.т. 7045;

* по ул. „Мура“ от о.т. 7035 до о.т. 7037 /през о.т. 7036/;
* по ул. „Хвойна“ от о.т. 7034 до о.т. 7032 /през о.т. 7033/;
* по ул. „Церова гора“ от о.т. 7029 до о.т. 7039, които се запазват и от о.т. 7025 до о.т. 7028.1;
1. С плана за регулация се обособяват нови квартали от 14 до 26, както и нови урегулирани поземлени имоти по квартали, както следва:
* В кв. 1 - УПИ VIII-35 и УПИ IX;
* В кв. 3 - УПИ І-общ., V-общ., VІ-общ., VІІ-общ.;
* В кв. 7-УПИ ІV-218 за движение и транспорт и V-218 за движение и транспорт;
* В кв. 14- УПИ І-205 за движение и транспорт;
* В кв. 15 -УПИ І-207 за движение и транспорт;
* В кв. 17 -УПИ І-84;
* В кв. 19 -УПИ І-45 за озеленяване;
* В кв. 20 -УПИ І-213 за движение и транспорт;
* В кв. 22- УПИ І-218 за движение и транспорт;
* В кв. 23 -УПИ І-66 за движение и транспорт;
* В кв. 26 -УПИ І-72 за движение и транспорт;
1. С изменението на плана за регулация се преномерират квартали 12, 13 и 14, като същите получават нови номера 3, 12 и 13. Променят се регулационните граници на квартали с номера от 1, 2, 3, 4, 5, 6, 7, 8, 9, 10, 11, 12, 13, 16, 18 и 21. Изменят се и част от регулационните граници на УПИ по квартали, както следва:
* В кв. 1 - за УПИ І-1, ІІ-227, ІІІ-228, ІV-229, V-230, VІ-231 и VІІ-232;
* В кв. 2 - за УПИ І-1, VІ-185, VІІ-224, VІІІ-226, ІХ-103, Х-общ. и ХІ-общ.;
* В кв. 4 - II-общ., III –общ., VI-общ., VII-общ. и X-общ.;
* В кв. 5 - за УПИ IX-11 и IV-159;

 - В кв. 6 - за УПИ І-233, ІІ-234, ІІІ-6, ІV-162, V-236, VІ-9, VІІ-8,VІІІ-7, ІХ-5, Х-4 и ХІ-3 и ХІІ-237;

* В кв. 7 - за УПИ І-100 и ІІІ-98;
* В кв. 8 - за УПИ І-94, ІІ-93 за траф., ІІІ-92, VІ-91, VІІ-90 и VІІІ-97;
* В кв. 9 - за УПИ І-29 за детска градина, ІІ-89 и ІІІ-28;
* В кв. 10 - за УПИ І-12, ІІІ-15, V-13, VІ-17, VІІ-19 и VІІІ-20;
* В кв. 11 -за УПИ І-16, ІІ-165, ІІІ-166, ІV-167 и V-168;
* В кв. 12 - за УПИ І-27 и ІІІ-22.
1. Одобряват се специализирани план – схеми към ПУП за елементи на техническата инфраструктура – за външно ел. захранване и водоснабдяване и канализация.

 Решението може да се оспори в 30–дневен срок от обнародването му в Държавен вестник /ДВ/ чрез Общински съвет - Русе пред Административен съд - Русе.

**25 Точка**

**Определяне на срок за втора сесия за подаване на документи от кандидатите по Програма „Асистирана репродукция“ на Община Русе за 2018 година**

 **Чл.-кор. проф. Хр. Белоев:** Доктор Константинова, заповядайте.

 **Д-р Т. Константинова:** Благодаря, господин Председател. Уважаеми колеги, последното заседание на комисията по Програма „Асистирана репродукция“ бяха разгледани 23 заявления на двойки, като бяха одобрени 22 от тях, които отговаряха на съответните критерии. И бюджетът за тази година по Програма „Асистирана репродукция“ е 50 000 лв., за тези 22 двойки бяха определени 30 110 лв. Поради това, че останаха 19 890 лв. комисията взе единодушно решение да се проведе втора сесия, като приема на документи ще бъде между 1 юли и 30 септември, а документите ще бъдат разгледани от комисията в 10-дневен срок, считано от последната дата за прием на документите. Молим да ни подкрепите в това решение, за да подпомогнем още нуждаещи се. Благодаря ви.

 **Чл.-кор. проф. Хр. Белоев:** Благодаря. Изказвания, въпроси? Няма. Режим на гласуване по тази точка.

**КВОРУМ – 43. С 43 гласа „за”, 0 „против” и 0 „въздържали се” се прие**

**РЕШЕНИЕ № 891**

 На основание чл. 21, ал. 1, т. 12 и т. 23 от ЗМСМА, във връзка с чл. 17, ал. 1, т. 4 от ЗМСМА, Общински съвет - Русе реши:

1. Да се организира втора сесия за прием на документи за разпределяне на останалите средства от бюджетния кредит по Програма „Асистирана репродукция“ на Община Русе за 2018 година.
2. Приемът на документи да се извърши в периода от 01.07.2018 г. до 30.09.2018 г.
3. Определената комисия по Програма „Асистирана репродукция“ да разгледа подадените заявления и да излезе с решение в десетдневен срок след определената крайна дата за прием на документи.

**26 Точка**

**Общо събрание на акционерите на „Обединена Българска Банка“ АД**

 **Г-н Дим. Кънчев:** Следваща точка Общо събрание на акционерите на „Обединена българска банка“.

 **Чл.-кор. проф. Хр. Белоев:** Подкрепям направеното предложение.

 **Г-н Дим. Кънчев:** Благодаря. Въпроси? Пазарджиев.

 **Г-н Иво Пазарджиев:** Предложението по настоящата точка е рутинно разбира се. Но тук е и мястото да кажа, може би администрацията е добре да помисли, стана въпрос по комисиите, с оглед съвсем нали то не е и символично участието, то е почти никакво в ОББ 127 милионни части от процента. Така, че не знам има ли смисъл да се хвърля административен ресурс и някакви хора да обслужват това наше участие от администрацията. Може би е добре да се помисли да излезем от там, според мене е по-практично.

 **Г-н Дим. Кънчев:** Сашо Неделчев.

 **Г-н Ал. Неделчев:** Благодаря, проф. Белоев. Уважаеми господин Кмете, уважаеми г-н Пазарджиев, аз подкрепям това, което изказахте като предложение, така го разбирам. Да ги продадем тия акции и да не се занимаваме. Искам да призная пред общински съвет, че никога не съм ходил и няма да отида, за да правя разходи на общината за командировъчни само. Тъй като с такъв процент участие, каквото и красноречие да имам едва ли бих изменил нещо при гласуване. Затова подкрепям вашето предложение.

 **Чл.-кор. проф. Хр. Белоев:** Само да добавя, ние законово трябва да си вземем решението, а те нещата винаги стават по този начин, Неделчев никога не ходи. Ами до София и тъй, тъй ... Колко беше процента? ( коментар от зала не се чува ) Сигурно е толкова малко ...

 **Г-н Дим. Кънчев:** Да, друг иска ли да вземе отношение? Няма. Процедура на гласуване.

**КВОРУМ – 37. С 37 гласа „за”, 0 „против” и 0 „въздържали се” се прие**

**РЕШЕНИЕ № 892**

 На основание чл.21, ал.1, т. 9 от ЗМСМА, във връзка с чл. 226 от ТЗ и чл. 17, т. 1 от Наредба № 9 за реда и условията за упражняване правата на Община Русе върху общинската част от капитала на търговските дружества, Общински съвет - Русе реши:

Упълномощава Александър Неделчев, в качеството му на представител на Община Русе в Общото събрание на „Обединена Българска Банка“ АД, да гласува „ЗА“ по точка 7 от дневния ред на Общото събрание акционерите на дружеството, което ще се проведе на 22.06.2018г от 10.30 часа в зала „Сердика“, Гранд Хотел София, град София, а при липса на кворум – на 09.07.2018г. от 10.30 часа на същото място и при същия дневен ред.

**27 Точка**

**Приемане на проверения и заверен консолидиран финансов отчет и годишния консолидиран доклад за дейността за 2017 г. на „Общински транспорт Русе 1“ЕАД**

 **Чл.-кор. проф. Хр. Белоев:** Заповядай.

 **Г-н Ас. Станчев:** Уважаеми общински съветници, Община Русе е едноличен собственик на капитала на „Общински транспорт Русе 1“ЕАД. На предходното заседание на Общинския съвет беше приет годишния финансов отчет на дружеството за 2017 година. Тъй като това дружество е собственик на 65% от капитала на „Общински транспорт Русе“ АД, то следва да състави консолидиран финансов отчет и консолидиран доклад за дейността, които следва да бъдат обявени в Търговския регистър до 30 юни тази година. Предмет на настоящото предложение е приемане на консолидирания финансов отчет и годишния доклад за дейността за 2017 година, освобождаване от отговорност на членовете за ..., на Съвета на директорите в това им качество за 2017 година, а именно: Община Русе, Луиза Попова и Светлин Абаджиев. Избиране на регистриран одитор, който да изготви консолидирания и завери консолидирания финансов отчет и годишния ..., и консолидирания доклад за дейността за 2018 година. По предложение на изпълнителният директор предлагаме това да бъде „Експерт М Одит“ ООД, което дружество традиционно обслужва дружеството и е запознато с неговата дейност. Тук е и изпълнителният директор, който може да поясни, ако имате въпроси.

 **Чл.-кор. проф. Хр. Белоев:** Да, ако има въпроси. Благодаря. По точката изказвания? Рашев.

 **Г-н Пл. Рашев:** Колеги, когато има обществен транспорт не мога да не взема отношение, защото одита той си е одит, ние ще го приемем, но дава интересна информация. За мене беше интересно да констатирам това, което се вижда и от други източници информационни е, че се разминава това, което ние отчитаме като резултат от 1 етап на Интегриран градски транспорт и фактите. А именно, че интегрирания градски транспорт в неговото въвеждане ще даде повече превозени пътници и по-малко МПС по този начин ще тровят чрез емисиите си града. Това, което прави впечатление, то се вижда там анализа на приходите. В приходите виждаме едно намаление от 150 000, което основно е от дейност и се касае за по-малко продадени билети 141 000 лв. в сравнение 2017-та с 2016-та година ...

 **Чл.-кор. проф. Хр. Белоев:** Моля за тишина.

 **Г-н Пл. Рашев:** ... и по-малко продадени абонаментни карти с 20 000. Въпреки, че една от сериите на интегрирания градски транспорт и вкарване продажбата на картите в общината искаше да даде повече възможности за повече приходи именно от карти. Това предопределя изводите, че обществения транспорт явно все още не е привлекателен, не е масов на практика, въпреки че ние го казваме масов транспорт и може би, задължително трябва да кажем, че съществува явно демографска криза и в Русе. От други факти, от други източници знаем, че с всяка година намаляваме като град с поне с 1000 човека. Тези изводи са от значение за бъдещите действия и необходимостта въпиещата необходимост, за да направим возилата привлекателни и за да возим повече пътници, да намалим трафика, да намалим МПС-тата с техните отровни емисии. Благодаря за вниманието.

 **Чл.-кор. проф. Хр. Белоев:** Благодаря. Други? Сашо Неделчев.

 **Г-н Ал. Неделчев:** Благодаря, проф. Белоев. Уважаеми господин Кмете, уважаеми колеги, тук ли е директора на предприятието? Александър Георгиев кой е?

 **Чл.-кор. проф. Хр. Белоев:** Да, да, тук е директора.

 **Г-н Ал. Неделчев:** Ами вземам думата, за да изразя острото си несъгласие с факта, че този материал влиза като извънреден без да е минал по комисии на Общинския съвет. Това е, ще го кажа направо безобразие. Материалът е приет, документа, който се предлага да утвърдим е приет на 27 март. Значи, Вие от 27 март на едноличния си собственик в лицето на Общински съвет – Русе чак на 15 юни благоволявате да внесете за разглеждане. От 27 март чак на 15 юни. Така ли мислите да я караме? Няма как да стане. Така, че понеже е първа година казвам Ви го директно и се вземете в ръце. Аз лично ще се въздържа.

 **Чл.-кор. проф. Хр. Белоев:** Благодаря. Други? Няма, нямаше и предложения. Господин Неделчев имаше ли предложение да се изказва? ( коментар от зала не се чува ) Не. Само бележка имаше? ( коментар от зала не се чува ) Бележка, ясно. Така, други ... Остра бележка имаше ми се подаде тука, благодаря. Други? Не виждам. Гласуваме материала.

**КВОРУМ – 41. С 34 гласа „за”, 0 „против” и 7 „въздържали се” се прие**

**РЕШЕНИЕ № 893**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 221, т. 6 и т. 7 от Търговския закон и чл. 13, т. 5 и т. 6 от Наредба №9 на Общински съвет – Русе, Общинският съвет реши:

1.Приема проверения и заверен консолидиран финансов отчет на „Общински транспорт Русе 1“ ЕАД за 2017 година, доклада на независимия одитор към него и годишния консолидиран доклад за дейността на „Общински транспорт Русе 1“ ЕАД за 2017 г.

2.Освобождава от отговорност членовете на Съвета на директорите за дейността им в това качества през 2017 година, а именно Община Русе чрез кмета Пламен Стоилов, Луиза Попова и Светлин Абаджиев.

3.Избира „ЕКСПЕРТ М ОДИТ“ ООД – рег. №041 за регистриран одитор за проверка и заверка на годишния финансов отчет на „Общински транспорт Русе 1“ ЕАД за 2018 г.

4.Избира „ЕКСПЕРТ М ОДИТ“ ООД – рег. №041 за регистриран одитор за проверка и заверка на годишния консолидиран финансов отчет на „Общински транспорт Русе 1“ ЕАД за 2018 г.

**28 Точка**

**Изменение и допълнение на Решение №644, прието с Протокол №25/19.09.2017 г. на Общински съвет – Русе, във връзка с процедура по подписване на Договор за финансиране на проект "Инвестиране в пътната безопасност и подобряване свързаността на Община Русе и Окръг Гюргево с транспортна мрежа TEN-T" по Програма "INTERREG V-A Румъния-България 2014-2020 г."**

 **Чл.-кор. проф. Хр. Белоев:** Господин Карапчански, от извънредните точки е това.

 **Д-р Стр. Карапчански:** Уважаеми общински съветници, бих искал да внеса яснота относно извънредния характер на двете точки, тази и следващата. Както оповестихме и чрез средствата за масово осведомяване проектите на Община Русе по програмата за трансгранично сътрудничество бяха одобрени всички до един. Започнахме подготовката за подписване на договори за безвъзмездна финансова помощ. Буквално вчера и завчера бяха последните проверки на място от Управляващия орган и във връзка настъпилите допълнения към правилата за изпълнение на проекти по тази програма се налагат две допълнения към решения на Общински съвет – Русе от 19.09.2017 г. Конкретно тази точка 644 е свързана с изпълнението на проект Инвестиране в пътната безопасност за подобряване свързаността на Община Русе и Окръг Гюргево с транспортна мрежа TEN-T. На практика частта, която третира Община Русе засяга цялостна рехабилитация, модернизация на бул. „Трети март“ в това число и мостовото съоръжение. Допълнението към предходното решение е свързано с точното специфициране на размера на съфинансиране минимум 2% от одобрения бюджет, но не повече от 87 500 евро. И второто допълнение също е рутинно, Община Русе ще осигури временно необходимите средства за финансиране на дейности по проекта до последващото им възстановяване по програмата.

 **Чл.-кор. проф. Хр. Белоев:** Благодаря. Въпроси и изказвания по тази точка? Няма. Гласуваме.

**КВОРУМ – 44. С 43 гласа „за”, 0 „против” и 1 „въздържали се” се прие**

**РЕШЕНИЕ № 894**

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет - Русе реши:

§1. Изменя Решение №644 на Общински съвет – Русе, прието по Протокол №25/19.09.2017 г., като точка 2 придобива следното съдържание:

2. Общински съвет – Русе одобрява разходите от бюджета на операцията, необходими за собствения принос на Община Русе по проект ROBG-418 "Инвестиране в пътната безопасност и подобряване на свързаността на Община Русе и Окръг Гюргево с транспортна мрежа TEN-T", избран по Програма Интеррег V-A Румъния-България, който представлява минимум 2%от одобрения бюджет на проекта (но не повече от 87 500 евро).

§2. Допълва Решение №644 на Общински съвет – Русе, прието по Протокол №25/19.09.2017 г., като се създава нова точка 3 със следното съдържание:

3. Община Русе ще осигури временно необходимите средства за финансиране на дейностите по проекта до възстановяването им от Програмата.

**29 Точка**

**Изменение и допълнение на Решение №643, прието с Протокол №25/19.09.2017 г. на Общински съвет – Русе, във връзка с процедура по подписване на Договор за финансиране на проект "Добре развита транспортна система в Еврорегион Русе-Гюргево за по-добра свързаност с TEN-T мрежата" по Програма "INTERREG V-A Румъния-България 2014-2020 г."**

 **Чл.-кор. проф. Хр. Белоев:** Следваща изменение и допълнение на Решение №643.

 **Д-р Стр. Карапчански:** Другият одобрен проект по трансграничната програма е ...

 **Чл.-кор. проф. Хр. Белоев:** Да, Вие обяснихте.

 **Д-р Стр. Карапчански:** ... свързан с модернизацията и рехабилитацията на бул. „Липник“. Тук партньор е Община Гюргево. Отново обръщаме внимание на съфинансирането минимум 2% от бюджета, но не повече от 64 420 евро.

 **Чл.-кор. проф. Хр. Белоев:** Благодаря. Въпроси и изказвания по тази точка? Няма. Гласуваме.

**КВОРУМ – 44. С 44 гласа „за”, 0 „против” и 0 „въздържали се” се прие**

**РЕШЕНИЕ № 895**

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет - Русе реши:

§1. Изменя Решение №643 на Общински съвет – Русе, прието по Протокол №25/19.09.2017 г., като точка 2 придобива следното съдържание:

2. Общински съвет – Русе одобрява разходите от бюджета на операцията, необходими за собствения принос на Община Русе по проект ROBG-425 "Добре развита транспортна система в Еврорегион Русе-Гюргево за по-добра свързаност с TEN-T мрежата", избран по Програма Интеррег V-A Румъния-България, който представлява минимум 2%от одобрения бюджет на проекта (но не повече от 64 420 евро).

§2. Допълва Решение № 643 на Общински съвет – Русе, прието по Протокол №25/19.09.2017 г., като се създава нова точка 3 със следното съдържание:

3. Община Русе ще осигури временно необходимите средства за финансиране на дейностите по проекта до възстановяването им от Програмата.

**30 Точка**

**Питания на общински съветници**

 **Чл.-кор. проф. Хр. Белоев:** Следват питания от общински съветници. Питане от Траян Тотев, заповядай.

 **Г-н Тр. Тотев:** Уважаеми господин Кмете, през месец април 2018 г. се проведе панаир, познат всички русенци като „тарла“. Тази година събитието беше проведено на територията на любимото на поколения русенци място за отдих – Младежкия парк. Организатор на събитието беше сдружение с нестопанска цел в частна полза със съмнителна легитимност „Съюз на ресторантьорите и хотелиерите в град Русе“. Настоящото питане е подбудено от недоволството на множество граждани и публикации в медиите, относно състоянието на Парка по време и след приключването на събитието. Считам, че Младежкия парк е зона за отдих, а не за търговия в такъв мащаб. В следствие преминаването на леки и тежкотоварни автомобили тревните площи за силно увредени, повредена е асфалтовата настилка на места от влизането на тежкотоварна техника. Нарушава се предвиденото предназначение на алеите, особено по отношение на достъпа с автомобилен транспорт. Не на последно място жителите обитаващи околните сгради биват подложени на изключителен шумов терор. В репортаж на TVN граждани живеещи в региона заявиха, че обещанието за тишина от 14 до 16 часа не е спазено, както и че до 23 часа не са могли да приспят децата си. Поради липсата на контрол в алеите на парка бяха превърнати в своеобразен паркинг. Нека не забравяме, че в региона има и учебни заведения. Във връзка с изложеното, моля ...

 **Чл.-кор. проф. Хр. Белоев:** Моля за тишина. Моля за тишина.

 **Г-н Тр. Тотев:** ... да отговорите на следните въпроси.Считате ли, че емблематично място за отдих като Младежкия парк е най-подходящия избор за провеждане на събитие от подобен тип? Какви разходи е направила Община Русе за демонтирането и обратно поставяне на бетонови топки и колчета, ограничаващи движението на автомобили в Парка? По какъв начин бе избран „Съюз на ресторантьорите и хотелиерите в град Русе“ за организатор на това събитие? Считате ли, че Община Русе има ресурс сама да организира това традиционно за Русе събитие, а не чрез посредничеството на организации, генериращи огромни приходи? Предвижда ли се ремонт на настилката на алея „Младост“, която е разбита и пропаднала на места, и не е подновявана в близките 30-40 г.? Какво ще струва на Община Русе възстановяването на тревните площи след съсипването им от организаторите на събитието? Считате ли, че движението и паркирането на автомобили по алея „Младост” е законосъобразно и какъв бе контролът върху същото по време на събитието? Констатирани ли са нарушения за използване на по-големи търговски площи от предварително заявените? Благодаря.

 **Чл.-кор. проф. Хр. Белоев:** Благодаря. Госпожа Бучуковска ще отговори.

 Арх. Жив. Бучуковска: Уважаеми господин Тотев, в отговор на Ваше писмо относно състоянието на Парк на Младежта по време и след приключването на събитие – Пролетен панаир на гр. Русе, с настоящото предоставям следната информация: Въпрос 1 - Считате ли, че ...

 **Чл.-кор. проф. Хр. Белоев:** Да, въпросите бяха зададени, направо отговорите.

 **Арх. Жив. Бучуковска:** Добре. Отговор -Традиционното място на провеждане на панаира в гр. Русе („Тарла“) било в края на града, на така наречената Владикова бахча, където в момента е разположен Парка на Младежта. Пролетният панаир на гр. Русе се организира вече повече от век. На въпрос 2 отговор - Бетонови топки и колчета по алея „Младост“ са демонтирани и монтирани от Общинско предприятие „Комунални дейности“ с цел провеждане на Пролетен панаир на гр. Русе за периода от 16.04.2018 г. до 01.05.2018 г. Направените разходи са както следва: За демонтаж - работна група от 5 човека, за 2 часа и с часова ставка 5,04 лв. или общо 50,40 лв. За монтаж - работна група от 5 човека, за 8 часа и с часова ставка 5,04 лв. или общо 201,60 лв. За транспорт – 2 курса по 16,60 лв. или общо 33,20 лв.

 **Чл.-кор. проф. Хр. Белоев:** Моля за тишина.

 **Арх. Жив. Бучуковска:** На въпрос 3 отговор - Във връзка с постъпило искане от Сдружение „Съюз на ресторантьорите и хотелиерите в град Русе“, относно организиране на Пролетен панаир на града, за периода от 16.04.2018 г. до 01.05.2018 г., по алея „Младост“, Парк на младежта е сключен договор за ползване на част от терен – общинска собственост, при заплащане на такса за временно ползване на терена, съобразно чл. 25 от Наредба №16 на Общински съвет – Русе. Въпрос 4 - При заявен интерес от браншова организация, Община Русе не би следвало да изземва функции и ограничава свободната стопанска инициатива. Това ставаше въпрос дали Община Русе има ресурс да организира такива събития сама. По въпрос 5 за ремонта на настилката по алея „Младост“, която на места е разбита и пропаднала - С инвестиционния проект за Парк на Младежта са обособени пет участъка за реконструкция, като втори участък включва алея „Младост“ по цялата й дължина. Предвижда се полагане на настилка от асфалтобетон върху трошено-каменна основа съгласно одобрените инвестиционни проекти по част „Пътна“. Към настоящият момент етап две не се изпълнява и се търси финансиране, с цел реализиране на предвидените дейности. По въпрос 6 за цената за възстановяване на тревните площи - Съгласно сключения договор за ползване на част от терен – общинска собственост за провеждане на Пролетен панаир на град Русе, Сдружение „Съюз на ресторантьорите и хотелиерите в град Русе“ се задължава да възстанови за своя сметка терена зелените площи, след ползването им. За въпрос 7за движението и паркирането по алея „Младост“ - Съгласно одобрените Комуникационно-транспортна схема към ПУП за Парк на Младежта алея „Младост“ е предвидена за частичен автомобилен достъп, като същата е изменена за периода на провеждането на Пролетен панаир на гр. Русе. Чрез специализирано звено ...

 **Чл.-кор. проф. Хр. Белоев:** Моля за тишина.

 **Арх. Жив. Бучуковска:** ... „Контрол, охрана, обществен реди сигурност“ – КООРС в работно време е осъществяван контрол в рамките на техните правомощия. За периода на провеждане на Пролетния панаир, съгласно сключения договор за ползване на част от терен – общинска собственост за провеждане на Пролетен панаир, Сдружение „Съюз на ресторантьорите и хотелиерите в Русе“ се задължава да осигури надеждна охрана на участниците и посетителите на събитието със свои средства. За въпрос 8 за нарушения, които са ..., дали са констатирани на по-големите търговски площи - Съгласно изготвените констативни протоколи за извършени огледи от комисия, определена със заповед на Кмета на Община Русе, не е установено увеличаване на заетата площ в разрез с утвърдената на 02.04.2018 г. от Главния архитект на Община Русе подробна схема за разполагане на съоръжения по чл. 56 от Закон за устройство на територията.

 **Чл.-кор. проф. Хр. Белоев:** Да, благодаря. Тотев.

 **Г-н Тр. Тотев:** Благодаря за отговора. Преди един век Владиковата бахча не се намирала в центъра на града и не е била заобиколена от жилищни сгради. През годините се е провеждала традиционната тарла и на много други места. Та искам да задам един допълнителен въпрос колко и в какъв размер са глобите наложен от КООРС на недобросъвестни водачи паркирали върху зелените площи в парка, тъй като много такива, както е видно и от снимковия материал е имало, дали те са били санкционирани в крайна сметка? Щото се вижда, че случва се всичко през деня, не е вечер КООРС работят ...

 **Чл.-кор. проф. Хр. Белоев:** Точно. Госпожа Бучуковска.

 **Арх. Жив. Бучуковска:** Аз ви казах, че няма изготвени констативни протоколи относно всичко това, което е констатирала комисията, за КООРС нямам информация, следващия път ще се подготвя.

 **Чл.-кор. проф. Хр. Белоев:** Благодаря. Питане от Велизар Павлов, заповядайте. И доктор Константинова, от двамата е питането, извинявам се.

 **Проф. Вел. Павлов:** Благодаря, господин Председател. На 12.05.2018 от 15:00 до 19:00 на градския стадион в Русе бе проведен международен турнир по лека атлетика "Младост", тука искам да кажа, че това е един много хубав турнир. Организатор на турнира е лекоатлетически клуб "Дунав". За организирането и провеждането на турнира Община Русе е предоставила на клуба финансови средства в размер на 10 000 лв. В тази връзка е сключен договор между клуба и общината. В приетия от Вас финансов отчет на клуба за изразходване на средствата правят впечатление разходите за нощувки на участниците в турнира в размер на 2640 лв. и дадена храна за тях в размер на 4081 лв., това става въпрос за гости на турнира. Трябва да отбележим, че практиката в Българската федерация по лека атлетика е всички разходи, свързани с транспорт, пътни и дневни при участия в първенства, турнири и състезания под егидата на федерацията да е за сметка на самите участници, в това число и участници от чужбина. В наредбата, изготвена от клуб "Дунав" за провеждане на турнира не е посочено, че организаторите поемат нощувки и храна за участниците. В тази връзка имаме следните въпроси: В кой хотел са били настанени участниците в турнира? В кои дни? От кои отбори са тези участници? Колко участника са били настанени по дни и по отбори? Каква е стойността на една нощувка за един човек? В настаняването предвидени ли са закуска, обяд или вечеря? Наличен ли е списък на настанените участници и ако да, моля да го представите? Втори въпрос - Къде е дадена храната за участниците? В кои дни? От кои отбори са тези участници? Колко участника са били нахранени по дни и по отбори? Каква е средната стойност на закуска, обяд или вечеря? Известен ли е друг турнир ...

 **Чл.-кор. проф. Хр. Белоев:** Моля за тишина.

 **Проф. Вел. Павлов**: ... състезание или първенство ...

 **Чл.-кор. проф. Хр. Белоев:** Моля за тишина.

 **Проф. Вел. Павлов**: ... под егидата на Българската федерация по лека атлетика, за които организаторът поема разходите за нощувки и изхранване на участниците? Според Вас целесъобразно ли е 6721 лв. или 67% от общо 10 000 лв. целева общинска субсидия да отиват за храна и нощувки за гости и едва 33% за специфични дейности, свързани с организацията и провеждането на турнира? На практика тези разходи могат да бъдат и 100%, тоест всички средства, които са предоставени могат да се изхарчат само за това. Тука трябва да кажа, че има спортни клубове, които ги подпомагаме и вземат далеч по-малки суми от тези суми, които тука са предвидени за гости. В тази връзка, считате ли, че са нужни промени в Наредбата за финансово подпомагане на русенските спортни клубове? Благодаря.

 **Чл.-кор. проф. Хр. Белоев:** Благодаря. Господин Щерев.

 **Г-н С. Щерев:** Уважаеми д-р Константинова, уважаеми професор д-р Павлов, във връзка с Ваше питане с Вх. № 06-01-112/14.06.18 г., относно изпълнението на Договoр № 3910/14.05.18 г. за провеждането на турнир „Младост“ Ви информирам както следва: в предходните 5 издания, съкращавам малко преамбюла участие в същия лекоатлетически турнир са взели атлети от: Молдова, Румъния, Македония, Турция, Унгария, Гърция и над 40 спортни клуба от България. Тази година над 240 състезатели естествено младежи от над 44 клуба от България, Молдова, Румъния, Унгария са премерили сили в 16 дисциплини от турнира. Информацията за броя на участниците, дисциплини и резултати е достъпна на сайта на Българска федерация по лека атлетика или тя е публична и може да я видите. Община Русе контролира изразходването на средствата, предоставени по Наредбата за финансово подпомагане на спортните клубове и спортни дейности в Община Русе чрез дирекция „Култура и образование“ и „Финансово-стопански дейности“. Към настоящият момент отчетът на СЛАК „Дунав“ е със статут предоставен в срок, в текуща проверка за правомерността на изразходените средства или в момента финансовия отчет е при финансов контрольор. Разпоредбата на чл. 33, ал. 2 от ЗМСМА, дава право на общинските съветници да изискват и получават сведения и документи, които са им необходими във връзка с дейността им на общински съветници. В тази връзка подчертавам, че това право се упражнява съобразно правилата за работа и инструкциите за документационна и деловодна дейност на съответните институции. По повод приложените от проф. Велизар Павлов похвати и действия за получаване на представяне на информация от СЛАК „Дунав“ на отчетните документи, подчертавам, че всяко искане за достъп до информация следва да се заяви и регистрира в централизираната деловодна система на Община Русе. Във Вашето твърдение, че „всички разходи за участие в състезания под егидата на Българската федерация по лека атлетика са за сметка на участниците“, стана повод да се отправи запитване до федерацията относно цитираното от Вас правило. Спортният директор на Българска федерация по лека атлетика г-н Диан Драшков увери Община Русе, че всеки организатор на турнир сам определя условията, както и утвърдената практиката да се поемат разходите на чуждестранни участници. Много често, за да се повиши нивото на турнира се канят най-добрите атлети, като организацията – домакин поема всички разходи, а в състезанията от по-висок ранг се заплаща хонорар на самите състезателите за участие. Спортният директор изразява своята благодарност на Община Русе за организацията на турнир „Младост“. И преминавам към другите отговори. По 1 въпрос - Всички участници в Международен турнир „Младост“ са настанени в хотел „Сити Рай“ за периода 10 – 13 май 2018 г. като датите на настаняване и напускане на хотела са в зависимост от графика за участие в турнира и транспортната логистика на участниците, голяма част, от които пътуват с обществен транспорт. Броят на чуждестранните участници е 57, в това число 42 участници и 15 придружаващи лица. Списък с имената на настанените участници не ни е предоставен, с оглед защитата на личните данни и разпоредбите на Общия регламент на Европейския съюз и Закона за защита на личните данни. Средната стойност на една нощувка в хотел „Сити Рай“ е 30 лв. По 2 въпрос - Изхранването на гостуващите отбори е осъществено в ресторант „Камъните“ като периода на хранене е отново 10 – 13 май в зависимост от графика за участие в турнира и транспортната логистика на участниците. Средната стойност на разхода FB ( full board ) е 20 лв., като включва закуска, обяд и вечеря, както и храна за път. По 3 въпрос - Всеки организатор на турнир има право да определя както статута на състезанието, така и произтичащите от това разходи, спазвайки финансовите правила на съответната институция. Федерацията съблюдава за спазването на Състезателните правила на IAAF, говоря за Българска федерация по лека атлетика. 4 въпрос - В отговор на разпоредбите за финансово подпомагане на русенски спортни клубове и спортни дейности в Община Русе и респективно в клаузите на договорите за финансиране, включително и договора за предоставяне на финансови средства на СЛАК „Дунав“, не са регламентирани параметри, дефиниращи допустимото съотношение на разходите за храна и нощувки спрямо другите разходи за провеждане на мероприятието. Видно от подаденото заявление за финансиране и представените отчетни документи, бюджетът на турнира надвишава предоставените от Община Русе средства. Разходите за награден фонд, рекламни тениски на участниците и съдиите, и др. са допълнително привлечени средства от спонсори. В процес на обсъждане е внасянето на изменението на Наредбата за финансово подпомагане на русенските спортни клубове, които да се прецизира правилата и методиката за разпределение на средствата за спортните клубове, както за развитие на спортната дейност, така и за организация на спортни прояви. Или отново Наредбата за финансово подпомагане на русенските спортни клубове ще я разглеждаме тепърва, така че, ако имате някакви забележки там е мястото да ги отправите.

 **Чл.-кор. проф. Хр. Белоев:** Благодаря. Господин Павлов.

 **Проф. Вел. Павлов:** Кратък коментар. Първо, би било редно становището на г-н Драшков да бъде писмено. Второ, съгласен съм, че организатора може да реши да поеме разходите на участниците, но това трябва да бъде вписано в наредбата за провеждане на съответния турнир, а тук в наредбата за провеждане на съответния турнир не е записано такова нещо. Във връзка с първия въпрос за настаняването, ясно е зададен въпроса кои отбори, нали няма информация за отборите. Както и има въпрос дали в настаняването е включено закуска, обяд и вечеря е много странно в един хотел да се настаняват, пък на друго място да има изхранване. В следващият въпрос за храната, също е зададен въпрос колко участника, от кои отбори, пак няма такава информация. На третият въпрос известен ли е турнир, състезание и първенства под егидата, за които организатора поема разходите за нощувка и изхранване на участниците, от отговора става ясно, че не е известен такъв турнир. И накрая най-важното, което всъщност наистина трябва да се случи промени в наредбата, защото 100% от бюджета за състезания, те са много, знаете бюджета на Програма „Спорт“ е много голям и тука се вижда проблем в системата и особено контрола за отчитане. Благодаря ви.

 **Чл.-кор. проф. Хр. Белоев:** Моля за тишина, без реплики. Така, благодаря. Питане от Иво Пазарджиев. Моля за тишина в залата.

 **Г-н Иво Пазарджиев:** Уважаеми господин Кмете, многократно съм правил питания, във връзка с дейността, стопанисването и управлението на тенис кортовете в Младежкия парк в гр. Русе. Настоящото ми питане е породено от ремонтите, които текат към настоящия момент в Младежкия парк. Алеята, водеща към тенис кортовете, която се явява продължение на ул. „Битоля“ се стеснява изключително много, така че по нея няма да могат да минават, да се разминават два автомобила. Намаляват се местата за паркиране, които до сега също бяха недостатъчни. Към момента, автомобилите на граждани, посещаващи тенис кортовете и намиращия се в непосредствена близост плувен комплекс биват паркирани в зелените площи, това е видно и от снимките, които в момента вървят, които и без това са в лошо състояние от бавно извършващите се ремонтни дейности в Младежкия парк. За да може да се развие тенис базата в положителна посока и да посреща турнири ...

 **Чл.-кор. проф. Хр. Белоев:** Моля за тишина.

 **Г-н Иво Пазарджиев: ...** от национален и международен ранг, тя следва да разполага с добри комуникации. Необходим е нормален паркинг за автомобили, като за броя на паркоместата следва да се има предвид, че тенис базата е една от най-големите в България с 9 клей корта и заведение за хранене. Обслужването на базата се нуждае от път, който при необходимост да се движат дори и тежкотоварни автомобили. Във връзка с изложеното, моите въпроси са следните: по каква причина алеята водеща към тенис кортовете/продължение на ул. „Битоля“/ се стеснява до размери, позволяващи преминаването само на лек автомобил, без възможност за разминаване с друг? Втори въпрос, къде следва да паркират автомобилите си гражданите, които посещават тенис кортовете в Младежкия парк? И трети въпрос, каква организация създавате по време на ремонтните, с оглед на това да няма паркирани автомобили в зелените площи?

 **Чл.-кор. проф. Хр. Белоев:** Благодаря. Госпожа Бучуковска.

 **Арх. Жив. Бучуковска:** Уважаеми господин Пазарджиев, в отговор на Ваше писмо, на Наш вх. №06-01-113 от 14.06.2018 г., относно ремонтните дейности в Младежки парк. На въпрос 1, отговор - Към настоящият момент по Оперативна програма „Региони в растеж“ 2014-2020 се изпълнява инвестиционен проект „Парк на Младежта – реконструкция и паркоустрояване, в т.ч. изграждане на голяма детска площадка и фитнес площадки на открито, гр. Русе, к-с „Възраждане – четвърти етап“. Съгласно одобреният проект зоната на четвърти етап както и на цялата територията на парка е изцяло пешеходна, като по алеите ще минават безпрепятствено единствено колите на специализирания транспорт – линейки, пожарна, полиция, колите на комунални дейности. С одобреният проект по част „Пътна“ се предвижда визираната от Вас алея, мисленото продължение на ул. „Битоля“ да се рехабилитира и да се монтират антипаркинг елементи при влизането откъм ул. „Алеи Възраждане“, като едното ще е автоматично, хидравлично, изцяло потъващо антипаркинг колче.

 **Чл.-кор. проф. Хр. Белоев:** Моля за тишина.

 **Арх. Жив. Бучуковска:** На въпрос 2 - С Решение №279, прието с протокол №17 от 11.09.2008 г. на Общински съвет – Русе е приет ПУП за Парк на младежта – гр. Русе, с който се предвижда изграждане на нова улица, започваща от източната част на ул. „Алеи Възраждане“, която достига до тенис кортовете и до най-ниската тераса на брега. Също така са предвидени допълнително паркоместа на бетонова-тревна настилка по дължината на улиците, обхващащи парка. С инвестиционният проект за Парк на Младежта се обособяват около 275 паркоместа и 17 паркоместа за инвалиди, разположени по цялата дължина на ул. „Алеи Възраждане“, като за участък 4 са предвидени около 50 паркоместа и 3 паркоместа за инвалиди. Въпрос 3 за организацията по време на ремонта - Съгласно чл. 23, ал. 1, т. 3 от Наредба №18 от 2016 г. за обществения ред при ползване на превозни средства на територията на Община Русе е забранено паркирането на МПС върху зелените площи, градини и паркове, площади, детски площадки, площи, предназначени само за пешеходци и на тротоари без съответното разрешение от собственика или администрацията управляваща пътя. Към Община Русе има Специализирано звено „Контрол, охрана, обществен ред и сигурност“, които се грижат за спазването на изискванията на Наредбите на Общинския съвет – Русе и Закона за движение по пътищата към физическите и юридическите лица.

 **Чл.-кор. проф. Хр. Белоев:** Благодаря. Пазарджиев.

 **Г-н Иво Пазарджиев**: Ако тези паркоместа, за които ми отговаряте в отговора на въпрос №2 се случат е прекрасно. Аз, обаче виждам, че решението е взето през 2008 година, тоест преди около 10 години и все още не се е случило. Кога считате, че този проект ще се реализира? Това ми е единствения въпрос.

 **Чл.-кор. проф. Хр. Белоев:** Да, благодаря. Госпожа Бучуковска.

 **Арх. Жив. Бучуковска:** Решението, което е взето 2008 година е за ПУП-а. И след като е изготвен ПУП-а 2014-та, както си спомняте беше направен техническия проект на парка. Сега правим 4 етап, където ще реализираме 50-те места, а другите 225 места може би ще направим количествена сметка и дори говорихме с г-н Стоилов да бъдат поетапно възложени от следващата година.

 **Чл.-кор. проф. Хр. Белоев:** Да, благодаря. Пазарджиев.

 **Г-н Иво Пазарджиев:** Като отношение да ви кажа честно притеснен съм на първо място и считаме, че ще има недоволство от граждани. Може би имате време да преосмислите това, което се случва по въпросната алея. И в моментът има проблеми с паркирането при реализиране на този проект ще има огромен проблем. Уверявам ви, че ще има недоволство от граждани, най-добронамерено го казвам, че според мен трябва да преосмислите това, което се случва. Да, ако тези места се реализират наистина 275 се решава проблема. А по отношение на отговора на 3 въпрос за организацията, която се създава по отношение на паркирането на автомобилите п овреме на ремонтните дейности, той не е към г-жа Бучуковска, тъй като това не е в нейния ресор. Видно е от снимките, които вървяха до преди малко, че СЗ „КООРС“ явно е изключително неефективно след като това беше допуснато и се допуска все още в Младежкия парк да има постоянно паркирани автомобили в зелените площи. И моля, наистина да бъдат предприети някакви сериозни мерки в това отношение.

**Чл.-кор. проф. Хр. Белоев:** 11 часа и 5 минути, правя предложение да продължим без почивка, има едно питане и 3 изказвания на Мариян Димитров. При така една добра организация предполагам, че за 15-20 минути. Има ли някакви възражения да продължим? Няма. Питане от д-р Севдалин Ангелов.

**Д-р Севд. Ангелов:** Уважаеми проф. Белоев, уважаеми колеги, постечение на обстоятелства през последната година и три месеца редовно се налага да посещавам Гробищен парк „Чародейка“. Неприятно впечатление прави наличието на камари боклук по алеите, които са през 15-20 метра в целия гробищен парк. На определени места има поставени сини варели, които са на рядко и винаги са препълнени. Не забелязах за тоя период някой да почиства парка. Във връзка с изложеното, моля да ми отговорите на следните въпроси: кой трябва да извозва боклука от алеите на парка и по какъв график? Ако това не е достатъчно, предприемат ли се допълнителни мерки за извозване на отпадъците? Има ли Общината план за реновиране и преасфалтиране на алеите на парка? Предвижда ли се изграждане на всяка алея на чешма, място с метла, грапа, лопата, за да могат гражданите да поддържат гробовете на своите близки, както са оборудвани гробищните паркове на големите европейски градове? И ако средствата за тази дейност не достигат, не е ли редно входната такса, да се коригира и тя да се събира от всички влизащи в парка?

 **Чл.-кор. проф. Хр. Белоев:** Да, благодаря. Кой ще отговори? Мишо Павлов, заповядай.

 **Г-н М. Павлов:** Уважаеми господин Белоев, уважаеми г-н Ангелов,по повод на Вашето питане Ви информирам, ще Ви отговоря по въпросите един по един. В първият отговор ще включа Вашето експозе. Гробищният парк е много голям, може да се каже огромен генератор на отпадъци. Съжалявам, че ...

 **Чл.-кор. проф. Хр. Белоев:** Моля за тишина.

 **Г-н М. Павлов:** ... Съжалявам, че не дадох на операторите снимки от сметището покрай парка. При поддръжка на гробните места отпадъците трябва да се оставят от гражданите на определени за отпадъците места (чл. 28, ал. 9 от Наредба 13 на Общински съвет – Русе). Местата са обозначени, като е поставен съд за сметосъбиране. Много често гражданите оставят отпадъците на удобни за тях места, затова се получават и камарите на толкова много места, както сте забелязали, г-н Ангелов. Сметосъбирането се осъществява от служителите на ОП „Обреден дом – Русе“ по утвърден график, а именно: в понеделник – общите части на разряд 1; вторник – общите части на разряд 2; сряда – общите части на разряд 3; четвъртък се изпълняват заявки и услуги от гражданите; петък – преглед на целия гробищен парк и отстраняване на пропуските по сметосъбирането. Когато това не е достатъчно, за почистването се включват и всички свободни гробари, а при нужда се включваме и багер. Ремонтирането на алеите точка 2 в гробищния парк е изключително наложително, за което Ви благодаря и за отправения въпрос. Още сега, в началото н тоя месец, който мина съм провел разговор с ресорния заместник-кмет, който ме натовари да подготвя подробен доклад, относно състояние на алеите в двата гробищни парка за включването в графиците на общината за ремонтни дейности. Наистина те не са ремонтирани отдавна и точно това се стремим да вкараме в общината да бъде направено. Практиката до сега показва, 3-ти въпрос, практиката досега показва и във водещите градове не е необходимо да има на всяка алея чешма. В момента имаме 2 броя водоизточници с течаща вода и монтирани 14 автономни водоизточници на големите алеи, позиционирани съобразно разположението на парцелите. Водоизточниците се зареждат 2 пъти в седмицата от месец април до месец ноември. Грижата за почистването на гробовете, тука става въпрос за тези лопати, за които питате е на близките на починалия. Аз лично като отговарям на въпроса и смятам, че не е необходимо това да става инцидентно, просто това трябва да си го планират хората, когато го извършват и трябва да си носят такива уреди. Имащи правото на ..., значи това е грижата за почистване на гробовете е на близките на починалите, имащи право на гробоползване (чл. 13, ал. 1, т. 3 и 4 от Наредба 13 на Общинския съвет). ОП „Обреден дом“ предоставя услуга по поддържане на гробовете със заплащане на цени, включени в Наредба 16 чл.72 № 42 до 55 на Общински съвет – Русе. По точка 3 за недостига на средствата - Средствата за поддръжка на гробищните паркове са формирани по параграфи в бюджета на „Обреден дом – Русе“ и приети с Решение на Общински съвет – Русе при приемането на бюджета на Община Русе. За момента не се предвижда корекция на бюджета на общинското предприятие. Недостигът на средства не се компенсира с вдигане на такси, а с решение на общинския съвет.

 **Чл.-кор. проф. Хр. Белоев:** Благодаря. Господин Ангелов.

 **Д-р Севд. Ангелов:** Аз благодаря за отговора. Виждам, че има строен график за изнасяне на боклука, но мисля че не е ефективен, просто, щото той си стои там боклука. Това не е впечатление от 1, от 2 седмици, казвам година и нещо и затова предприех това изказване. По отношение на нещата, които предложих в европейските градове примерно на всяка алея на ъгъла има едно кътче, където има лопатка, грапа. Това не е задължение на гробищния парк да поддържа, но примерно, ако човек дойде с автобус няма да носи мотики, лопати и такива неща, просто ползва уредите и после ги връща там. За това ставаше въпрос. Благодаря.

 **Чл.-кор. проф. Хр. Белоев:** Да, благодаря. Не, не, достатъчно, просто може да се помисли по тия въпроси. Благодаря.

**31 Точка**

**Изказване на Мариян Димитров – вх.№ 382/10.05.2018 г.**

 **Чл.-кор. проф. Хр. Белоев:** Изказване от Мариян Димитров, то е питане за ремонта на площад „Свобода“ е първото, вх. №382 да се ориентирате. Заповядайте.

 **Г-н М. Димитров:** Уважаеми общински съветници, уважаеми господин Председател, уважаеми господин Кмете, дето пак те няма. Правя изказване относно поредните ремонти на плочките на изключително скъпия Централен площад „Свобода“ в Русе. В началото на месец април ...

 **Чл.-кор. проф. Хр. Белоев:** Моля за тишина.

 **Г-н М. Димитров:** ... се появи поредната фалшива новина. Според нея китайския космически сателит е паднал в Тихия океан.

 **Чл.-кор. проф. Хр. Белоев:** Моля за тишина, останете по места.

 **Г-н М. Димитров:** При видът на пл. „Свобода“ са слепени няколко стотин плочки, русенци считат, че сателита е паднал на площада наречен от тях китайски. Близо 1 милион европейски и общински пари струваше ремонта на Централния площад „Свобода“ в Русе, при който преди 7 години бяха сменени старите, но здрави плочки на площада. При всяка рязка промяна на времето, сняг, студ или горещина, плочките от китайски гранит и мрамор се разлепят, някои от тях се напукват или счупват. Всяка година се правят най-малко по 2 ремонта на площада – пролетен и есенен. Не прави изключение и 2018-та, когато всички ремонти от 2 години вече са за сметка на русенските данъкоплатци. На 22.06.2017, 19.09.2017, 19.10.2017, 23.11.2017 и 14.12.2017 направих 5 еднакви питания относно размера на изплатената сума от Община Русе за извършените ремонти на пл. „Свобода“ през 2017-та. Умишлено не ми беше даден желания отговор под предлог, че уж към тези моменти не били извършвани плащания за ремонта на площада, не били създадени необходимите отчетни документи и не била изчислена, осчетоводена дължимата сума за труд и материали по тези ремонти. В началото на 2018 г. пл. „Свобода“ е също в трагично състояние и вече 3 месеца се прави поредния пролетен ремонт на ремонта, на ремонта. Това става на място, от където кмета Пламен Стоилов минава най-малко 4 пъти на ден и с плочки, които бяха подменени и лепени и през 2017-та. По този повод искам да задам на кмета Стоилов следните въпроси: първо, какъв е размера на изплатената сума от Община Русе за извършените ремонти на декоративните настилки на пл. „Свобода“ през 2017-та, по отделно за труд и вложени материали? Второ, какъв е размера на изплатената сума от община Русе ...

 **Чл.-кор. проф. Хр. Белоев:** Моля за тишина.

 **Г-н М. Димитров**: ... подмени на водосъбирателни канализационни елементи на пл. „Свобода“ през 2017-та, по отделно за труд и вложени материали? Трето, какви отчетни документи за извършените ремонти на пл. „Свобода“ от началото на 2018-та са създадени и кога те ще бъдат остойностени и осчетоводени, тъй като ремонта поне засега приключи на 03.05.2018. с идването на президентите? Четвърто, какъв е размерът на този последен ремонт, направен през 2018-та, по отделно за труд и вложени материали? Пето, кога ще бъдат подменени счупените от 2 години стъкла и отремонтирани несветещите вградени в настилката осветителни тела? Каква е прогнозната сума за труд и необходимите материали за този ремонт? Уважаеми общински съветници, ако такова е бъдещето на всички обекти, строени или ремонтирани с еврофондове след изчерпване на техните гаранционни срокове, то просто Русе няма бъдеще. Това бъдеще ни е отнето от управляващите чрез системата на обществени поръчки и съпътстващите ги неизбежни комисионни. Мерси.

 **Чл.-кор. проф. Хр. Белоев:** Благодаря. Госпожа Бучуковска. Само да кажа, 28 души са в залата, правя си списък в момента кои са тук и ви моля никой да не излиза. Заповядайте, инж. Данев.

 **Инж. Ст. Данев:** Уважаеми г-н Димитров, във връзка с поставените въпроси във Ваше питане с вх. №313 от 12.04.2018 ...

 **Чл.-кор. проф. Хр. Белоев:** Значи, само тук да кажа отговора е по въпросите, които първо са зададени във Вашето питане, а имаше и някакви други, допълнително формулирани. Така че те ще отговарят на тези, които са първоначално зададени. Заповядайте. ( коментар от зала не се чува ) Лист по лист караме сега. ( коментар от зала не се чува ) Да. Заповядайте.

 **Инж. Ст. Данев:** ... Ви уведомявам за следното: по въпрос 1, към настоящият момент ремонтните дейности по декоративните настилки на пл. „Свобода“ не са приключили. Дължимите суми ще бъдат определени след фактическото завършване на обекта, въз основа на остойностените количества и действително извършените строително-ремонтни работи. Досега не са извършвани плащания за ремонта на декоративните настилки на пл. „Свобода“. По въпрос 2, водосъбирателните канализационни елементи на пл. „Свобода“ са част от ремонтните дейности по декоративните настилки на площада, вижте отговор на въпрос 1. Въпрос 3 – отчетните документи за извършващите се ремонти на пл. „Свобода“ през 2018-та ще бъдат количествено-стойностни сметки за действително извършени СМР, двустранно подписан приемо-предавателен протокол за реално изпълнени СМР по количества и цени, в това число и на допълнително възложени такива при наличие. Анализи за образуване на единичните цени на всички видове работи, попадащи извън обхвата на офертите, копия от фактури за закупуване на актуваните строително-монтажни ..., на строителни материали, кантарни бележки от Регионалното депо за отпадъци, приложими актове и протоколи съгласно Наредба 3 от 31.07.2003 г. и данъчна фактура за съответното плащане. Осчетоводяването се извършва в срок от 30 календарни дни от предоставяне на ..., предоставяне от страна на изпълнителя на горепосочените документи. По въпрос 4, към настоящия момент се търси подходящо техническо решение за подмяна на предпазните капаци или на целите осветителни тела. По въпрос 5, прогнозната сума за труд и материали не е възможно да се направи без техническо решение.

 **Чл.-кор. проф. Хр. Белоев:** Благодаря.По тези въпроси нещо имате ли? Заповядай.

**32 Точка**

**Изказване на Мариян Димитров – вх.№ 383/10.05.2018 г.**

 **Чл.-кор. проф. Хр. Белоев:** Следващо заявление за изказване Общо събрание на акционерите на „Арена Русе“.

**Г-н М. Димитров:** Мисля, че администрацията подхожда несериозно с тези отговори, особено за 2017-та да нямаме данни, за 2018-та. Това е ..., не знам някой дали вярва. Така, правя изказване относно Общо събрание на акционерите на „Арена Русе“ АД, което се проведе на 18.05.2018 г. В Община Русе беше получена покана от Съвета на директорите на „Арена Русе“ за свикване на Общо събрание на акционерите на дружеството, заедно с материалите по всички точки от дневния ред. Тези материали би трябвало да се намират в канцеларията н Общинския съвет, но въпреки моето писмено искане с вх. № 384 от 08.05.2018 не ми беше предоставено годишния счетоводен отчет на дружеството за 2017-та. Какво крие управляващото мнозинство от гражданите на Русе? Община Русе участва в „Арена Русе“ АД с 49% капитал. Това дружество е собственик на Спортната зала и трябва да печели от нея. За всичко това, общината според договора за строежа не трябваше да плати нищо освен внесената апортна вноска. Спортната зала е ипотекирана, заложена за 16,5 милиона лева и в действителност личното участие на частния инвеститор е само 10 000 000 лева срещу 51% от собствеността на залата. Кредитът се изплаща от приходите на залата, от дейността и. Залата се управлява чрез дружеството „Арена Русе Мениджмънт“, с което участва друга свързана с Пламен Бобоков фирма международна компания за инвестиции и развитие с 80% и фирмата на мениджърите „ 360 салюшънс“ с 20% и няма участие в нея на Община Русе. Тоест общината не може дори да се информира текущо за управлението на това дружество на залата. Община Русе крие от гражданите, че през 2015-та и 2016-та тя като акционер не е получила нито лев дивидент от гордостта на кмета Пламен Стоилов уникалната Спортна зала. Дивидент няма ..., общината няма да получи и за 2017-та, но това не попречи на кмета да предложи на общинските съветници, а вие да приемете да бъде одобрен годишния счетоводен отчет на „Арена Русе“ АД и да бъде узаконено това ощетяване Община Русе. Уважаеми общински съветници, на предната сесия вие одобрихте предложението на кмета Пламен Стоилов да се спонсорира със 100 000 лева Българската федерация по волейбол като парите да се вземат от Програма „Спорт“, чрез която програма трябва да се финансира развитието само на масовия спорт в Русе. Така се покривали разходите на федерацията за провеждането на волейболните мачове в една от групите на Световното първенство по волейбол за мъже 2018-та в зала „Арена Русе“. И сега внимавайте, не е необходимо човек да е доктор на икономическите науки, за да разбере как тези 100 000 лева собственост на данъкоплатците в Русе с помощта на Българската федерация по волейбол ще стигнат до дружеството „Арена Русе“ плод на уж успешно публично-частно партньорство, въпреки че Община Русе няма да получи пак нито лев дивидент и през 2018-та. Дали частният инвеститор няма да върне спонсорския жест в определена партийна каса преди местните избори 2018-та? Така се затваря порочния кръг, а гражданите на Русе получават само зрелища, без хляб. Благодаря.

 **Чл.-кор. проф. Хр. Белоев:** Благодаря. Това е изказване само.

**33 Точка**

**Изказване на Мариян Димитров – вх.№ 481/15.06.2018 г.**

 **Чл.-кор. проф. Хр. Белоев:** Също от Мариян Димитров, относно ремонта на Градски стадион. Заповядайте.

 **Г-н М. Димитров:** Уважаеми общински съветници, уважаеми господин Председател, правя изказване относно ремонта на ремонта на Градския стадион извършван от ОП „Спортни имоти“. През 2017-та година се направи уж генерален ремонт на Градския стадион за 1 милион лева от фирма „Тарктур“. В началото на юни 2018-та започна ремонта на ремонта на Градския стадион от „Спортни имоти“. Дренажът на терена е некачествен, а чимовете с дебелина от 1 см. и неидентифицирана тревна смес от глухарчета, живовляк, рукола и др. Централната част на терена е заблатена, като оформена падина с гьолчета и прелитващи волно блатни мухи. Заблатеният терен трябва да се дупчи с шишове, за да се оттича водата. На много места липсва трева и терена оплешивя. Под тревната настилка има много пясък и тревата не може да стигне до почвата, за да се захване за нея. Между двете полувремена на футболните срещи работници тъпчат с крака извадените чимове. Проблемите с терена са заложени още със самото проектиране като заданието за проекта е изготвено от общинска администрация. Община Русе е подписала с изпълнителя констативни протоколи от 25-ти и 31-ви март 2017-та. Тоест Община Русе е приела извършените ремонти, съгласно сключения договор. Очевидно е, че и фирмата за строителен надзор си е свършила некачествено работата като общинската администрация. Започналият ремонт на ремонта е за над …, е над 300 000 лева, като кмета Стоилов обеща през септември 2017-та след среща с министъра на спорта Красен Кралев, че община Русе няма да бъде ощетена финансово. По този повод искам да задам на кмета Стоилов следните въпроси: първо, кой е виновен за престъпното пилееене на пари за некачествен ремонт на терена на Градския стадион? Администрацията на общината дава заданието, проектантите, фирмата изпълнител на ремонта или лошата експлоатация и поддръжка на тревата от „Спортни имоти“? Второ, защо при подписването на констативните протоколи Община Русе и фирмата, упражняваща строителния надзор не са забелязало допуснатите при ремонта дефекти? Трето, извършено ли е допълнително проектиране за увеличаване на капацитета на дренажната система? Четвърто, защо ремонта на ремонта на гаранционния терен се извършва от „Спортни имоти“? Каква е проектната стойност на този ремонт? Пето, това няма ли да доведе до отпадане на 7-годишната гаранция на цялото съоръжение? Шесто, на какъв етап е започналата прокурорска проверка и какви са направените констатации? Това е поредният ремонт на ремонта като при Русенската опера, като при пл. „Свобода“, като при Зала Филхармония и при други обекти, където се изпълнява девиза на партия ГЕРБ – Строим, за да ремонтираме. Прав е кметът Пламен Стоилов като твърди, че Община Русе няма да бъде ощетена финансово. Ощетени ще бъдат само русенските данъкоплатци и любителите на футбола, защото парите са техни, а не на общината. Дали някой ще потърси и намери къде е отишла разликата между усвоените 1 милион лева и действително вложените пари в ремонта на Градския стадион?

 **Чл.-кор. проф. Хр. Белоев:** Благодаря. Господин Богданов.

 **Г-н Вес. Богданов:** Уважаеми общински съветници, уважаеми г-н Димитров, във връзка с направеното от Вас питане, касаещо Градският стадионц, Ви отговарям следното: на първия Ви въпрос - Извършва се проверка от Русенска и Софийска прокуратура за хода, на които Община Русе все още не е информирана. Вторият Ви въпрос - При подписване на констативните протоколи се констатира самото извършване на предвидените строително-монтажни дейности, а не качеството им. Проектиране за ..., третия Ви въпрос - Проектиране за увеличаване капацитета на дренажната система на тоя етап не се налага и такова не е извършвано. „Спортни имоти“ като общинско предприятие стопанисва общинската спортна база на гр. Русе. Към моментът предприятието извършва рутинни дейности по поддръжка на тревното игрище на Градски стадион. Стойността на тези дейности изцяло се покрива от бюджета на предприятието. Петият Ви въпрос - Дейностите по поддръжка на спортния обект не водят до отпадане гаранцията на съоръжението. На шестият Ви въпрос, отговора се съдържа в точка 1, където съм Ви отговорил по отношение на дейността на Русенска и Софийска прокуратура и ние нямаме все още информация за хода им. Благодаря ви.

 **Чл.-кор. проф. Хр. Белоев:** Благодаря ви. Направих списък, 29 общински съветници присъстват, ще обсъдим какви мерки ще бъдат взети допълнително. Закривам сесията.

.

***Забележка***: Протоколите с резултатите от поименното гласуване по точки 1, 2, 3, 4, 5, 6, 7, 8, 9, 10, 11, 12, 13, 14, 16, и 26 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ЗА ПРЕДСЕДАТЕЛ:**

**/П. Денчева-Лукова/ ЗАМ.-ПРЕДСЕДАТЕЛ**

 **/Димитър Кънчев /**